CELEX: 32021R2289
Language: el
Date: 2021-12-21 00:00:00
Title: Εκτελεστικός κανονισμός (ΕΕ) 2021/2289 της Επιτροπής της 21ης Δεκεμβρίου 2021 για τη θέσπιση κανόνων εφαρμογής του κανονισμού (ΕΕ) 2021/2115 του Ευρωπαϊκού Κοινοβουλίου και του Συμβουλίου σχετικά με την παρουσίαση του περιεχομένου των στρατηγικών σχεδίων για την ΚΓΠ και το ηλεκτρονικό σύστημα για την ασφαλή ανταλλαγή πληροφοριών

22.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 458/463
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2289 ΤΗΣ ΕΠΙΤΡΟΠΗΣ
         της 21ης Δεκεμβρίου 2021
         για τη θέσπιση κανόνων εφαρμογής του κανονισμού (ΕΕ) 2021/2115 του Ευρωπαϊκού Κοινοβουλίου και του Συμβουλίου σχετικά με την παρουσίαση του περιεχομένου των στρατηγικών σχεδίων για την ΚΓΠ και το ηλεκτρονικό σύστημα για την ασφαλή ανταλλαγή πληροφοριών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2021/2115 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ) αριθ. 1305/2013 και (ΕΕ) αριθ. 1307/2013 (1), και ιδίως το άρθρο 117 και το άρθρο 150 παράγραφος 3,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 104 παράγραφος 1 του κανονισμού (ΕΕ) 2021/2115, τα κράτη μέλη καταρτίζουν στρατηγικά σχέδια για την ΚΓΠ σύμφωνα με τον εν λόγω κανονισμό για την εφαρμογή της στήριξης της Ένωσης που χρηματοδοτείται από το ΕΓΤΕ και το ΕΓΤΑΑ. Θα πρέπει να θεσπιστούν κανόνες για την παρουσίαση του περιεχομένου των εν λόγω στρατηγικών σχεδίων για την ΚΓΠ, με βάση ιδίως τις απαιτήσεις που ορίζονται στα άρθρα 107 έως 115 του εν λόγω κανονισμού.
                  
               
                     (2)
                  
                  
                     Προκειμένου να καταστεί δυνατή η συνεπής και πλήρης αξιολόγηση από την Επιτροπή του περιεχομένου των στρατηγικών σχεδίων για την ΚΓΠ, τα κράτη μέλη θα πρέπει να έχουν τη δυνατότητα να συμπεριλάβουν πρόσθετα παραρτήματα που δεν απαιτούνται σύμφωνα με το άρθρο 115 του κανονισμού (ΕΕ) 2021/2115 και δεν υπόκεινται σε έγκριση σύμφωνα με τα άρθρα 118 και 119 του εν λόγω κανονισμού.
                  
               
                     (3)
                  
                  
                     Το άρθρο 150 παράγραφος 1 του κανονισμού (ΕΕ) 2021/2115 προβλέπει ότι η Επιτροπή, σε συνεργασία με τα κράτη μέλη, θεσπίζει πληροφοριακό σύστημα που επιτρέπει την ασφαλή ανταλλαγή δεδομένων κοινού ενδιαφέροντος μεταξύ της Επιτροπής και κάθε κράτους μέλους. Είναι αναγκαίο να προβλεφθούν κανόνες για τη λειτουργία του εν λόγω συστήματος, και ιδίως όσον αφορά την κατανομή των σχετικών αρμοδιοτήτων της Επιτροπής και των κρατών μελών. Οι εν λόγω κανόνες θα πρέπει να εφαρμόζονται στις πληροφορίες που πρέπει να υποβάλλονται σύμφωνα με τον κανονισμό (ΕΕ) 2021/2115 ή με τις κατ’ εξουσιοδότηση ή εκτελεστικές πράξεις που εκδίδονται δυνάμει του εν λόγω κανονισμού.
                  
               
                     (4)
                  
                  
                     Δεδομένου ότι τα κράτη μέλη πρέπει να διαθέτουν κανόνες σχετικά με την παρουσίαση των στοιχείων των στρατηγικών σχεδίων για την ΚΓΠ και τη διαβίβαση των εν λόγω σχεδίων κατά την υποβολή τους στην Επιτροπή προς έγκριση, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κοινής γεωργικής πολιτικής,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Περιεχόμενο του στρατηγικού σχεδίου για την ΚΓΠ
            Τα κράτη μέλη παρουσιάζουν το περιεχόμενο του στρατηγικού σχεδίου για την ΚΓΠ που προβλέπεται στον τίτλο V κεφάλαιο II του κανονισμού (ΕΕ) 2021/2115, όπως παρατίθεται στο παράρτημα I του παρόντος κανονισμού.
         
         
            Άρθρο 2
            Πρόσθετα παραρτήματα του στρατηγικού σχεδίου για την ΚΓΠ
            Τα κράτη μέλη μπορούν να υποβάλλουν, σε χωριστά παραρτήματα του στρατηγικού σχεδίου τους για την ΚΓΠ, πρόσθετες πληροφορίες επιπλέον εκείνων που προβλέπονται στο άρθρο 115 του κανονισμού (ΕΕ) 2021/2115.
            Η έγκριση του στρατηγικού σχεδίου για την ΚΓΠ σύμφωνα με το άρθρο 118 του κανονισμού (ΕΕ) 2021/2115 και η έγκριση τροποποίησης του στρατηγικού σχεδίου για την ΚΓΠ σύμφωνα με το άρθρο 119 παράγραφος 10 του εν λόγω κανονισμού δεν εφαρμόζονται στα εν λόγω πρόσθετα παραρτήματα.
         
         
            Άρθρο 3
            Ηλεκτρονικό σύστημα για την ασφαλή ανταλλαγή πληροφοριών
            Τα κράτη μέλη προβαίνουν σε ανταλλαγές πληροφοριών σύμφωνα με τον κανονισμό (ΕΕ) 2021/2115 ή σύμφωνα με τις κατ’ εξουσιοδότηση ή εκτελεστικές πράξεις που εκδίδονται δυνάμει του εν λόγω κανονισμού μέσω του ηλεκτρονικού συστήματος για την ασφαλή ανταλλαγή πληροφοριών με την ονομασία «SFC2021», για το οποίο οι αρμοδιότητες της Επιτροπής και των κρατών μελών καθορίζονται στο παράρτημα II του παρόντος κανονισμού.
            Κατά παρέκκλιση από την παράγραφο 1, οι πληροφορίες που αφορούν τον τίτλο III κεφάλαιο III του κανονισμού (ΕΕ) 2021/2115 τις οποίες πρέπει να αποστέλλουν τα κράτη μέλη δυνάμει της εκτελεστικής πράξης που πρόκειται να εκδοθεί βάσει του άρθρου 143 παράγραφος 4 του εν λόγω κανονισμού διαβιβάζονται σύμφωνα με τους κανόνες που καθορίζονται στον εκτελεστικό κανονισμό (ΕΕ) 2017/1185 της Επιτροπής (2) και μέσω του συστήματος που βασίζεται στην τεχνολογία των πληροφοριών, το οποίο διατίθεται από την Επιτροπή σύμφωνα με τον εν λόγω εκτελεστικό κανονισμό.
         
         
            Άρθρο 4
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 435 της 6.12.2021, σ. 1.
         
            (2)  Εκτελεστικός κανονισμός (ΕΕ) 2017/1185 της Επιτροπής, της 20ής Απριλίου 2017, για τη θέσπιση κανόνων εφαρμογής των κανονισμών (ΕΕ) αριθ. 1307/2013 και (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις στην Επιτροπή πληροφοριών και εγγράφων, και για την τροποποίηση και την κατάργηση ορισμένων κανονισμών της Επιτροπής (ΕΕ L 171 της 4.7.2017, σ. 113).
      
      
         
            ΠΑΡΑΡΤΗΜΑ I
            Παρουσίαση του περιεχομένου του στρατηγικού σχεδίου για την ΚΓΠ
            1.   Στρατηγική δήλωση
            
            Στην επισκόπηση του στρατηγικού σχεδίου για την ΚΓΠ περιγράφεται τι επιδιώκει να επιτύχει η ΚΓΠ στην επικράτεια του κράτους μέλους. Η επισκόπηση επικεντρώνεται στα κύρια αναμενόμενα αποτελέσματα και παρεμβάσεις, συμπεριλαμβανομένων των σχετικών στοιχείων της πράσινης αρχιτεκτονικής, υπό το πρίσμα των προσδιορισθεισών αναγκών και συνοψίζει τις βασικές επιλογές σχετικά με τη χρηματοδοτική κατανομή. Καταδεικνύει τον τρόπο με τον οποίο οι πτυχές αυτές συνδέονται μεταξύ τους. Στην επισκόπηση μπορεί να τονίζεται ο τρόπος με τον οποίο λήφθηκαν υπόψη τα κύρια στοιχεία που προβλέπονται στις συστάσεις της Επιτροπής για το στρατηγικό σχέδιο για την ΚΓΠ.
            2.   Αξιολόγηση των αναγκών, στρατηγική παρέμβασης, δείκτες πλαισίου και σχέδιο-στόχος
            
            2.1.   Αξιολόγηση των αναγκών
            
            Για κάθε ειδικό στόχο που αναφέρεται στο άρθρο 6 παράγραφοι 1 και 2 του κανονισμού (ΕΕ) 2021/2115, αυτή η υποενότητα του στρατηγικού σχεδίου για την ΚΓΠ περιλαμβάνει:
            
                        α)
                     
                     
                        σύνοψη της ανάλυσης της κατάστασης όσον αφορά τα πλεονεκτήματα, τις αδυναμίες, τις ευκαιρίες και τις απειλές («ανάλυση SWOT») σε τέσσερα μέρη (πλεονεκτήματα, αδυναμίες, ευκαιρίες και απειλές)·
                     
                  
                        β)
                     
                     
                        προσδιορισμό και περιγραφή κάθε ανάγκης, ανεξάρτητα από το αν αντιμετωπίζεται μέσω παρεμβάσεων στο πλαίσιο του στρατηγικού σχεδίου για την ΚΓΠ. Αυτό περιλαμβάνει:
                        
                                    i)
                                 
                                 
                                    περιγραφή της ανάγκης, συμπεριλαμβανομένων των ειδών των σχετικών εκτάσεων ή εδαφών, κατά περίπτωση·
                                 
                              
                                    ii)
                                 
                                 
                                    τη σύνδεση κάθε ανάγκης με έναν ή περισσότερους ειδικούς στόχους που αναφέρονται στο άρθρο 6 παράγραφοι 1 και 2 του κανονισμού (ΕΕ) 2021/2115·
                                 
                              
                                    iii)
                                 
                                 
                                    όσον αφορά τον ειδικό στόχο που αναφέρεται στο άρθρο 6 παράγραφος 1 στοιχείο α) του κανονισμού (ΕΕ) 2021/2115, αξιολόγηση των εν λόγω αναγκών σε σχέση με δικαιότερη κατανομή και αποτελεσματικότερη και αποδοτικότερη στόχευση των άμεσων ενισχύσεων, κατά περίπτωση, λαμβανομένης υπόψη της διάρθρωσης των γεωργικών εκμεταλλεύσεων, και αξιολόγηση των αναγκών σε σχέση με τη διαχείριση κινδύνων·
                                 
                              
                                    iv)
                                 
                                 
                                    όσον αφορά τις ανάγκες που συνδέονται με τους ειδικούς στόχους που αναφέρονται στο άρθρο 6 παράγραφος 1 στοιχεία δ), ε) και στ) του κανονισμού (ΕΕ) 2021/2115, τον τρόπο με τον οποίο ελήφθησαν υπόψη οι σχετικοί αριθμητικοί στόχοι και άλλα στοιχεία των εθνικών περιβαλλοντικών και κλιματικών σχεδίων που απορρέουν από τις νομοθετικές πράξεις που αναφέρονται στο παράρτημα XIII του εν λόγω κανονισμού. Η περιγραφή καθιστά σαφές ποιες ανάγκες σχετίζονται με ποιον από τους σχετικούς αριθμητικούς στόχους ή ποιο από τα εθνικά περιβαλλοντικά και κλιματικά σχέδια.
                                 
                              
                  Σε αυτή την υποενότητα καθορίζονται, στο επίπεδο του στρατηγικού σχεδίου για την ΚΓΠ, τα ακόλουθα:
            
                        α)
                     
                     
                        ιεράρχηση των αναγκών, συμπεριλαμβανομένης ορθής αιτιολόγησης των επιλογών που έγιναν και της μεθόδου και των κριτηρίων που χρησιμοποιήθηκαν·
                     
                  
                        β)
                     
                     
                        κατά περίπτωση, επεξήγηση των λόγων για τους οποίους ορισμένες ανάγκες δεν αντιμετωπίζονται ή αντιμετωπίζονται εν μέρει στο στρατηγικό σχέδιο για την ΚΓΠ·
                     
                  
                        γ)
                     
                     
                        κατά περίπτωση, αξιολόγηση των αναγκών συγκεκριμένων γεωγραφικών περιοχών, όπως οι εξόχως απόκεντρες περιοχές, οι ορεινές και νησιωτικές περιοχές.
                     
                  2.2.   Στρατηγική παρέμβασης
            
            Αυτή η υποενότητα περιλαμβάνει για κάθε ειδικό στόχο που αναφέρεται στο άρθρο 6 παράγραφοι 1 και 2 του κανονισμού (ΕΕ) 2021/2115:
            
                        α)
                     
                     
                        περιγραφή της στρατηγικής παρέμβασης, στην οποία εξηγείται ο τρόπος με τον οποίο ο συνδυασμός των παρεμβάσεων και άλλα σχετικά βασικά στοιχεία του στρατηγικού σχεδίου για την ΚΓΠ αναμένεται να λειτουργήσουν από κοινού για την αντιμετώπιση των αναγκών, συμπεριλαμβανομένων των εδαφικών πτυχών, ο τρόπος με τον οποίο οι παρεμβάσεις συμβάλλουν άμεσα και σημαντικά στον ειδικό στόχο, καθώς και ο τρόπος με τον οποίο συνδυάζονται με άλλα σχετικά μέσα εκτός του στρατηγικού σχεδίου για την ΚΓΠ·
                     
                  
                        β)
                     
                     
                        επιλογή του/των δείκτη/-ών αποτελεσμάτων με βάση την αξιολόγηση των αναγκών, συμπεριλαμβανομένης της αιτιολόγησης των αριθμητικών στόχων και των σχετικών ορόσημων που αφορούν το σύνολο του στρατηγικού σχεδίου για την ΚΓΠ, με βάση τον κατάλογο του παραρτήματος I του κανονισμού (ΕΕ) 2021/2115. Οι συνδέσεις μεταξύ των δεικτών αποτελεσμάτων και των στόχων συνάδουν τόσο με την αξιολόγηση των αναγκών όσο και με τη λογική παρέμβασης και λαμβάνουν υπόψη τις συνδέσεις μεταξύ των παρεμβάσεων και των δεικτών αποτελεσμάτων.
                        Τα κράτη μέλη καθορίζουν μία τιμή-στόχο ανά δείκτη αποτελεσμάτων για ολόκληρη την περίοδο του στρατηγικού σχεδίου για την ΚΓΠ.
                        Όταν ο αριθμητικός στόχος είναι λόγος, τα κράτη μέλη παρέχουν τον αριθμητή και τον παρονομαστή. Οι τιμές των αριθμητικών στόχων και των ετήσιων ορόσημων είναι συνεκτικές και συμβατές με τις ανάγκες, καθώς επίσης και με τις τιμές των προγραμματισμένων εκροών των παρεμβάσεων που συνδέονται με τους αντίστοιχους δείκτες αποτελεσμάτων και περιλαμβάνουν, κατά περίπτωση, την πρόσθετη εθνική χρηματοδότηση που αναφέρεται στο άρθρο 115 παράγραφος 5 του κανονισμού (ΕΕ) 2021/2115
                     
                  
                        γ)
                     
                     
                        επεξήγηση του τρόπου με τον οποίο οι παρεμβάσεις επιτρέπουν την επίτευξη των αριθμητικών στόχων και του τρόπου με τον οποίο εξασφαλίζεται η αμοιβαία συνοχή και συμβατότητά τους·
                     
                  
                        δ)
                     
                     
                        αιτιολόγηση για το ότι τα χρηματοδοτικά κονδύλια για τις παρεμβάσεις είναι επαρκή για την επίτευξη των αριθμητικών στόχων που έχουν τεθεί και συνάδουν με το σχέδιο χρηματοδότησης·
                     
                  
                        ε)
                     
                     
                        κατά περίπτωση, αιτιολόγηση της χρήσης του InvestEU και της συμβολής του στην επίτευξη ενός ή περισσότερων από τους ειδικούς στόχους που ορίζονται στο άρθρο 6 παράγραφοι 1 και 2 του κανονισμού (ΕΕ) 2021/2115 και επιλέγονται στο πλαίσιο του στρατηγικού σχεδίου για την ΚΓΠ.
                        Αυτή η υποενότητα περιλαμβάνει επίσης επεξήγηση της εθνικής συμβολής στην επίτευξη των αριθμητικών στόχων της Ένωσης για το 2030 που καθορίζονται στη στρατηγική «Από το αγρόκτημα στο πιάτο» και στη στρατηγική της ΕΕ για τη βιοποικιλότητα, με σκοπό να δοθεί στην Επιτροπή η δυνατότητα να αξιολογήσει τη συνέπεια και τη συμβολή του προτεινόμενου στρατηγικού σχεδίου για την ΚΓΠ στην περιβαλλοντική και κλιματική νομοθεσία και στις δεσμεύσεις της Ένωσης και, ειδικότερα, στους σχετικούς αριθμητικούς στόχους της Ένωσης. Τα κράτη μέλη μπορούν να προσθέσουν περαιτέρω πληροφορίες σε πρόσθετο παράρτημα του στρατηγικού σχεδίου για την ΚΓΠ, όπως αναφέρεται στο άρθρο 2 του παρόντος κανονισμού.
                     
                  2.3.   Δείκτες πλαισίου
            
            Σε αυτή την υποενότητα παρέχονται, για τους δείκτες πλαισίου που παρατίθενται στο παράρτημα I του κανονισμού (ΕΕ) 2021/2115 που χρησιμοποιούνται ως παρονομαστές των δεικτών αποτελεσμάτων, η τιμή και το έτος αναφοράς, με χρήση των πλέον πρόσφατων διαθέσιμων δεδομένων.
            2.4.   Σχέδιο-στόχος
            
            Σε αυτή την υποενότητα εμφανίζονται σε ανακεφαλαιωτικό πίνακα, για κάθε δείκτη αποτελεσμάτων που επιλέγεται για τη λογική της παρέμβασης σύμφωνα με την υποενότητα 2.2 στοιχείο β), η τιμή-στόχος και τα ετήσια ορόσημα.
            3.   Συνοχή της στρατηγικής
            
            Σε αυτή την ενότητα παρέχεται, για κάθε υποενότητα, επισκόπηση των συνεργειών και της συμπληρωματικότητας που προκύπτουν από τον συνδυασμό παρεμβάσεων και προϋποθέσεων που καθορίζονται στο στρατηγικό σχέδιο για την ΚΓΠ.
            Αυτή η ενότητα περιλαμβάνει τις ακόλουθες υποενότητες:
            3.1.   Επισκόπηση της περιβαλλοντικής και κλιματικής δομής
            
            Αυτή η υποενότητα περιλαμβάνει περιγραφή:
            
                        α)
                     
                     
                        της συνολικής συμβολής της αιρεσιμότητας στους ειδικούς περιβαλλοντικούς και κλιματικούς στόχους·
                     
                  
                        β)
                     
                     
                        της συμπληρωματικότητας μεταξύ των σχετικών βασικών συνθηκών, όπως αναφέρεται στο άρθρο 31 παράγραφος 5 και στο άρθρο 70 παράγραφος 3 του κανονισμού (ΕΕ) 2021/2115, της αιρεσιμότητας και των διαφόρων παρεμβάσεων που αφορούν τους περιβαλλοντικούς και κλιματικούς στόχους που ορίζονται στο άρθρο 6 παράγραφος 1 στοιχεία δ), ε) και στ) του εν λόγω κανονισμού·
                     
                  
                        γ)
                     
                     
                        του τρόπου με τον οποίο αναμένεται να επιτευχθεί η αυξημένη φιλοδοξία όσον αφορά τους περιβαλλοντικούς και κλιματικούς στόχους, όπως ορίζονται στο άρθρο 105 του κανονισμού (ΕΕ) 2021/2115·
                     
                  
                        δ)
                     
                     
                        επεξήγηση του τρόπου με τον οποίο η περιβαλλοντική και κλιματική δομή συμβάλλει και συνάδει με τους μακροπρόθεσμους εθνικούς αριθμητικούς στόχους που ορίζονται ή απορρέουν από τις νομοθετικές πράξεις που αναφέρονται στο παράρτημα XIII του κανονισμού (ΕΕ) 2021/2115·
                     
                  
                        ε)
                     
                     
                        για κάθε πρότυπο καλής γεωργικής και περιβαλλοντικής κατάστασης (ΚΓΠΚ), περιγραφή του τρόπου εφαρμογής του προτύπου της Ένωσης, στην οποία περιλαμβάνονται τα ακόλουθα στοιχεία: συνοπτική περιγραφή της πρακτικής στη γεωργική εκμετάλλευση, εδαφικό πεδίο εφαρμογής, είδος γεωργών που υπόκεινται στο πρότυπο και, όπου απαιτείται, περιγραφή του τρόπου με τον οποίο η πρακτική συμβάλλει στην επίτευξη του κύριου στόχου του προτύπου ΚΓΠΚ.
                        Η περιγραφή αυτή περιλαμβάνει τις ακόλουθες πληροφορίες:
                        
                                    i)
                                 
                                 
                                    για το πρότυπο ΚΓΠΚ 1: συνοπτική περιγραφή των υποχρεώσεων στην εκμετάλλευση, όπως η έγκριση, η μετατροπή και οι άλλοι κανόνες που προβλέπονται σε περίπτωση που η αναλογία των μόνιμων λειμώνων ως προς τη συνολική γεωργική έκταση μειωθεί κάτω από την αναλογία αναφοράς, το εδαφικό επίπεδο (εθνικό, περιφερειακό, υποπεριφερειακό, επίπεδο εκμετάλλευσης) για τον υπολογισμό της αναλογίας αναφοράς των μόνιμων λειμώνων ως προς τη συνολική γεωργική έκταση, την τιμή της αναλογίας αναφοράς στα εφαρμοστέα επίπεδα, καθώς και επεξήγηση του υπολογισμού της·
                                 
                              
                                    ii)
                                 
                                 
                                    για το πρότυπο ΚΓΠΚ 2, αναφορά:
                                    
                                                —
                                             
                                             
                                                των κύριων ειδών γεωργικών εκτάσεων που απαντούν στις περιοχές τυρφώνων και υγροτόπων που έχουν εντοπιστεί και καθοριστεί,
                                             
                                          
                                                —
                                             
                                             
                                                των απαιτήσεων που θα εφαρμόζονται στα διάφορα είδη γεωργικής γης για την προστασία των πλούσιων σε άνθρακα εδαφών,
                                             
                                          
                                                —
                                             
                                             
                                                του έτους έναρξης της εφαρμογής του προτύπου ΚΓΠΚ, εάν η εφαρμογή προβλέπεται για το έτος υποβολής αιτήσεων 2024 ή 2025, παρέχεται αιτιολόγηση της καθυστέρησης αυτής με βάση τις ανάγκες και τον προγραμματισμό όσον αφορά το σύστημα διαχείρισης που αναφέρεται στην υποσημείωση 1 του προτύπου ΚΓΠΚ 2 στο παράρτημα III του κανονισμού (ΕΕ) 2021/2115,
                                             
                                          
                                                —
                                             
                                             
                                                εάν η εφαρμογή αυτού του προτύπου ΚΓΠΚ προβλέπεται για το έτος υποβολής αιτήσεων 2024 ή 2025, η περιγραφή του είδους των γεωργικών εκτάσεων στην καθορισμένη περιοχή και η συνοπτική περιγραφή των πρακτικών στη γεωργική εκμετάλλευση παρέχονται το αργότερο στην τροποποίηση του στρατηγικού σχεδίου για την ΚΓΠ όπως έχει εγκριθεί από την Επιτροπή σύμφωνα με το άρθρο 119 του κανονισμού (ΕΕ) 2021/2115 πριν από το πρώτο έτος εφαρμογής του προτύπου ΚΓΠΚ·
                                             
                                          
                              
                                    iii)
                                 
                                 
                                    για το πρότυπο ΚΓΠΚ 3: αναφορά των προϋποθέσεων για την παρέκκλιση για λόγους φυτοπροστασίας·
                                 
                              
                                    iv)
                                 
                                 
                                    για το πρότυπο ΚΓΠΚ 4:
                                    
                                                —
                                             
                                             
                                                το ελάχιστο πλάτος των ζωνών ανάσχεσης και τον ορισμό των υδατορευμάτων που πρέπει να προστατεύονται με την εφαρμογή αυτού του προτύπου, κατά περίπτωση, στοιχεία τα οποία πρέπει να περιλαμβάνονται στο εδαφικό πεδίο εφαρμογής,
                                             
                                          
                                                —
                                             
                                             
                                                επεξήγηση των ειδικών τοπικών συνθηκών, εάν τα κράτη μέλη προσαρμόζουν το ελάχιστο πλάτος των ζωνών ανάσχεσης σε περιοχές με σημαντικές τάφρους αφυδάτωσης και άρδευσης·
                                             
                                          
                              
                                    v)
                                 
                                 
                                    για το πρότυπο ΚΓΠΚ 5: συνοπτική περιγραφή της πρακτικής στη γεωργική εκμετάλλευση, στην οποία προσδιορίζονται, αφενός, η κλίση και, αφετέρου, κατά περίπτωση, οι περιοχές που διατρέχουν κίνδυνο διάβρωσης·
                                 
                              
                                    vi)
                                 
                                 
                                    για το πρότυπο ΚΓΠΚ 6:
                                    
                                                —
                                             
                                             
                                                συνοπτική περιγραφή της πρακτικής στη γεωργική εκμετάλλευση, στην οποία προσδιορίζονται οι πιο ευαίσθητες περίοδοι και ο τύπος εδαφοκάλυψης,
                                             
                                          
                                                —
                                             
                                             
                                                εάν τα κράτη μέλη εφαρμόζουν την υποσημείωση 2 του προτύπου ΚΓΠΚ 6 του παραρτήματος III του κανονισμού (ΕΕ) 2021/2115, επεξήγηση των ειδικών συνθηκών των σχετικών περιοχών·
                                             
                                          
                              
                                    vii)
                                 
                                 
                                    για το πρότυπο ΚΓΠΚ 7:
                                    
                                                —
                                             
                                             
                                                συνοπτική περιγραφή της πρακτικής στη γεωργική εκμετάλλευση, στην οποία προσδιορίζονται οι πρακτικές αμειψισποράς και ο ορισμός της καλλιέργειας και της δευτερεύουσας καλλιέργειας,
                                             
                                          
                                                —
                                             
                                             
                                                το είδος των ενδιαφερόμενων γεωργών, συμπεριλαμβανομένων των εξαιρέσεων που εφαρμόζονται σύμφωνα με το παράρτημα III του κανονισμού (ΕΕ) 2021/2115,
                                             
                                          
                                                —
                                             
                                             
                                                όταν το κράτος μέλος εγκρίνει πρακτικές που σχετίζονται με την ενισχυμένη αμειψισπορά με καλλιέργειες ψυχανθών και τη διαφοροποίηση των καλλιεργειών σε συγκεκριμένες περιοχές του εδάφους του, όπως αναφέρονται στην υποσημείωση 3 του προτύπου ΚΓΠΚ 7 στο παράρτημα III του κανονισμού (ΕΕ) 2021/2115, επεξήγηση της συμβολής των εν λόγω πρακτικών στη διατήρηση του εδαφικού δυναμικού σύμφωνα με τους στόχους του προτύπου ΚΓΠΚ βάσει της ποικιλομορφίας των μεθόδων καλλιέργειας και των γεωργοκλιματικών συνθηκών στις οικείες περιοχές, και αιτιολόγηση της επιλογής που έγινε·
                                             
                                          
                              
                                    viii)
                                 
                                 
                                    για το πρότυπο ΚΓΠΚ 8:
                                    
                                                —
                                             
                                             
                                                επεξήγηση της επιλογής των κρατών μελών όσον αφορά τις δυνατότητες σχετικά με το ελάχιστο ποσοστό αρόσιμης γης που διατίθεται σε μη παραγωγικές εκτάσεις ή στοιχεία, ιδίως εάν δεν εφαρμόζονται και οι τρεις δυνατότητες που προβλέπονται στο παράρτημα III του κανονισμού (ΕΕ) 2021/2115,
                                             
                                          
                                                —
                                             
                                             
                                                το/τα συγκεκριμένο/-α ποσοστό/-ά αρόσιμης γης που υπόκειται/-νται στο πρότυπο,
                                             
                                          
                                                —
                                             
                                             
                                                αναφορά των χαρακτηριστικών τοπίου και των μη παραγωγικών εκτάσεων από τον ακόλουθο ενδεικτικό κατάλογο: εκτάσεις γης σε αγρανάπαυση, θαμνοστοιχίες, μεμονωμένα δένδρα ή συστάδες δένδρων, δενδροστοιχίες, παρυφές αγρών, αγροτεμάχια, ζώνες ανάσχεσης, τάφροι, ρέματα, μικρές λίμνες, μικροί υγρότοποι, πέτρινοι τοίχοι, σωροί λίθων που χρησιμεύουν ως ορόσημα, αναβαθμίδες, πολιτιστικά χαρακτηριστικά, άλλα,
                                             
                                          
                                                —
                                             
                                             
                                                για κάθε τύπο χαρακτηριστικών τοπίου και μη παραγωγικών εκτάσεων που επιλέγονται από τα κράτη μέλη μεταξύ εκείνων του ενδεικτικού καταλόγου της δεύτερης περίπτωσης του παρόντος σημείου, αναφορά του ελάχιστου μεγέθους και των συντελεστών στάθμισης ή των συντελεστών μετατροπής που χρησιμοποιούνται για τον υπολογισμό του ελάχιστου ποσοστού των χαρακτηριστικών τοπίου και των μη παραγωγικών εκτάσεων σε αρόσιμη γη ανάλογα με τη συμβολή τους στον στόχο για τη βιοποικιλότητα, κατά περίπτωση,
                                             
                                          
                                                —
                                             
                                             
                                                τις πληροφορίες σχετικά με το είδος των ενδιαφερόμενων γεωργών, συμπεριλαμβανομένων των εξαιρέσεων που εφαρμόζονται όπως αναφέρονται στην υποσημείωση 1 του προτύπου ΚΓΠΚ 8 στο παράρτημα III του κανονισμού (ΕΕ) 2021/2115,
                                             
                                          
                                                —
                                             
                                             
                                                τον κατάλογο των χαρακτηριστικών του τοπίου τα οποία αφορά το πρότυπο για τη διατήρηση των χαρακτηριστικών του τοπίου,
                                             
                                          
                                                —
                                             
                                             
                                                τα μέτρα για την αποφυγή χωροκατακτητικών φυτικών ειδών, κατά περίπτωση·
                                             
                                          
                              
                                    ix)
                                 
                                 
                                    για το πρότυπο ΚΓΠΚ 9: στοιχεία για τον καθορισμό περιβαλλοντικά ευαίσθητων μόνιμων λειμώνων και τον αντίστοιχο ενδεικτικό αριθμό εκταρίων·
                                 
                              
                  
                        στ)
                     
                     
                        όταν τα κράτη μέλη καθορίζουν πρόσθετα πρότυπα ΚΓΠΚ σε σχέση με εκείνα που προβλέπονται στο παράρτημα III όσον αφορά τους κύριους στόχους του εν λόγω παραρτήματος, σύμφωνα με το άρθρο 13 παράγραφος 2 του κανονισμού (ΕΕ) 2021/2115, επεξήγηση της πρακτικής στην εκμετάλλευση, του εδαφικού πεδίου εφαρμογής, του τύπου των γεωργών που υπόκεινται στο πρότυπο και περιγραφή του τρόπου με τον οποίο το πρότυπο συμβάλλει στην επίτευξη του στόχου·
                     
                  
                        ζ)
                     
                     
                        κατά περίπτωση, επεξήγηση της συμβολής της ΚΓΠ στη μόχλευση στήριξης και στην αναβάθμιση των ολοκληρωμένων στρατηγικών έργων για τη φύση που ωφελούν κοινότητες γεωργών, όπως προβλέπεται στον κανονισμό (ΕΕ) 2021/783 του Ευρωπαϊκού Κοινοβουλίου και του Συμβουλίου (1).
                     
                  3.2.   Επισκόπηση των σχετικών παρεμβάσεων και προϋποθέσεων για γεωργούς νεαρής ηλικίας
            
            Σε αυτή την υποενότητα παρέχονται τα στοιχεία που ορίζονται στο άρθρο 109 παράγραφος 2 στοιχείο β) του κανονισμού (ΕΕ) 2021/2115 και, κατά περίπτωση, επεξήγηση της συμβολής της ΚΓΠ όσον αφορά τη διακρατική μαθησιακή κινητικότητα των ατόμων στον τομέα της γεωργικής και αγροτικής ανάπτυξης, με ιδιαίτερη έμφαση στους γεωργούς νεαρής ηλικίας και στις γυναίκες στις αγροτικές περιοχές, σύμφωνα με τον κανονισμό (ΕΕ) 2021/817 του Ευρωπαϊκού Κοινοβουλίου και του Συμβουλίου (2).
            3.3.   Επισκόπηση της σχέσης μεταξύ της συνδεδεμένης εισοδηματικής στήριξης και της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου (3)
            
            Σε αυτή την υποενότητα παρέχονται τα στοιχεία που προβλέπονται στο άρθρο 109 παράγραφος 2 στοιχείο γ) του κανονισμού (ΕΕ) 2021/2115.
            3.4.   Επισκόπηση του στόχου της δικαιότερης κατανομής και της αποτελεσματικότερης και αποδοτικότερης στόχευσης της εισοδηματικής στήριξης
            
            Σε αυτή την υποενότητα παρέχονται τα στοιχεία που προβλέπονται στο άρθρο 109 παράγραφος 2 στοιχείο δ) του κανονισμού (ΕΕ) 2021/2115.
            3.5.   Επισκόπηση των παρεμβάσεων που σχετίζονται με τον τομέα
            
            Σε αυτή την υποενότητα παρέχονται τα στοιχεία που προβλέπονται στο άρθρο 109 παράγραφος 2 στοιχείο ε) του κανονισμού (ΕΕ) 2021/2115. Επιπλέον, η επισκόπηση ανά τομέα περιλαμβάνει, κατά περίπτωση, τη συμπληρωματικότητα με τα στοιχεία της αιρεσιμότητας.
            3.6.   Επισκόπηση των παρεμβάσεων που συμβάλλουν στη διασφάλιση μιας συνεκτικής και ολοκληρωμένης προσέγγισης για τη διαχείριση κινδύνων
            
            Σε αυτή την υποενότητα εξηγείται ο συνδυασμός παρεμβάσεων, συμπεριλαμβανομένης, κατά περίπτωση, της επιλογής που προβλέπεται στο άρθρο 19 του κανονισμού (ΕΕ) 2021/2115, με σκοπό τη συμβολή στη διασφάλιση συνεκτικής και ολοκληρωμένης προσέγγισης της διαχείρισης κινδύνων.
            3.7.   Αλληλεπίδραση μεταξύ εθνικών και περιφερειακών παρεμβάσεων και στοιχείων
            
            Αυτή η υποενότητα περιλαμβάνει:
            
                        α)
                     
                     
                        κατά περίπτωση, περιγραφή της αλληλεπίδρασης μεταξύ εθνικών και περιφερειακών παρεμβάσεων, συμπεριλαμβανομένης της κατανομής των χρηματοδοτικών κονδυλίων ανά παρέμβαση και ανά ταμείο·
                     
                  
                        β)
                     
                     
                        όταν τα στοιχεία του στρατηγικού σχεδίου για την ΚΓΠ καθορίζονται σε περιφερειακό επίπεδο, επεξήγηση του τρόπου με τον οποίο η στρατηγική παρέμβασης διασφαλίζει τη συνοχή και τη συνέπεια των εν λόγω στοιχείων με τα στοιχεία του στρατηγικού σχεδίου για την ΚΓΠ που έχουν καθοριστεί σε εθνικό επίπεδο.
                     
                  3.8.   Επισκόπηση της συμβολής στον στόχο της βελτίωσης της καλής διαβίωσης των ζώων και της καταπολέμησης της μικροβιακής αντοχής, που αναφέρεται στο άρθρο 6 παράγραφος 1 στοιχείο θ) του κανονισμού (ΕΕ) 2021/2115
            
            Σε αυτή την υποενότητα παρέχονται τα στοιχεία που προβλέπονται στο άρθρο 109 παράγραφος 2 στοιχείο η) του κανονισμού (ΕΕ) 2021/2115.
            3.9.   Επεξήγηση του τρόπου με τον οποίο οι παρεμβάσεις και τα στοιχεία που είναι κοινά σε διάφορες παρεμβάσεις συμβάλλουν στην απλούστευση για τους τελικούς δικαιούχους και στη μείωση του διοικητικού φόρτου
            
            Η επεξήγηση αυτή περιλαμβάνει ιδίως τα μέτρα που λαμβάνονται κατά την εφαρμογή της ΚΓΠ μέσω τεχνολογίας και δεδομένων που συμβάλλουν στην απλούστευση της διαχείρισης και της διοίκησης της ΚΓΠ, καθώς και μέσω της απλούστευσης του σχεδιασμού των παρεμβάσεων στο στρατηγικό σχέδιο για την ΚΓΠ.
            4.   Κοινά στοιχεία διαφόρων παρεμβάσεων
            
            4.1.   Ορισμοί και ελάχιστες απαιτήσεις
            Αυτή η υποενότητα περιλαμβάνει τα ακόλουθα:
            α)   
                  γεωργική δραστηριότητα
               
            
            Όσον αφορά τον ορισμό της γεωργικής παραγωγής, τα κράτη μέλη παρέχουν πληροφορίες μόνον όταν τροποποιούν τον ορισμό σε σύγκριση με το άρθρο 4 παράγραφος 1 στοιχείο γ) σημείο i) του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (4).
            Όσον αφορά τον ορισμό της διατήρησης της γεωργικής έκτασης, ο ορισμός αυτός παρέχεται για όλα τα είδη γεωργικής έκτασης (αρόσιμη γη, μόνιμες καλλιέργειες και μόνιμοι λειμώνες). Όταν τα κράτη μέλη καθορίζουν χωριστές απαιτήσεις για τις εκτάσεις γης σε αγρανάπαυση, αυτό πρέπει να διευκρινίζεται·
            β)   
                  γεωργική έκταση
               
            
            Κατά περίπτωση, παρέχονται συμπληρωματικά στοιχεία του ορισμού που προβλέπεται στον κανονισμό (ΕΕ) 2021/2115.
            Ειδικότερα, παρέχονται πληροφορίες σχετικά με τα ακόλουθα στοιχεία, κατά περίπτωση:
            
                        i)
                     
                     
                        στοιχεία γεωργοδασοκομικών συστημάτων όταν εγκαθίστανται ή διατηρούνται στη γεωργική έκταση, με προσδιορισμό των στοιχείων αυτών για κάθε είδος γεωργικής έκτασης (αρόσιμη γη, μόνιμες καλλιέργειες και μόνιμοι λειμώνες)·
                     
                  
                        ii)
                     
                     
                        τον ορισμό των φυτωρίων·
                     
                  
                        iii)
                     
                     
                        τον ορισμό των πρεμνοφυών δασών μικρού περίτροπου χρόνου, ο οποίος περιλαμβάνει τουλάχιστον τον κύκλο συγκομιδής, τον κατάλογο των ειδών ή κατηγοριών φυτών και την πυκνότητα φύτευσης·
                     
                  
                        iv)
                     
                     
                        για τους μόνιμους λειμώνες, περιγραφή κάθε επιμέρους στοιχείου που χρησιμοποιείται για τον ορισμό τους, όπως καλλιέργεια του εδάφους, άροση, επανασπορά με διάφορα είδη αγρωστωδών ή καθιερωμένες τοπικές πρακτικές·
                     
                  γ)   
                  επιλέξιμο εκτάριο
               
            
            Παρέχονται συμπληρωματικά στοιχεία του ορισμού που περιλαμβάνεται στον κανονισμό (ΕΕ) 2021/2115, ιδίως όσον αφορά τα ακόλουθα στοιχεία, κατά περίπτωση:
            
                        i)
                     
                     
                        κριτήρια βάσει των οποίων διαπιστώνεται ότι η έκταση χρησιμοποιείται κατά κύριο λόγο για γεωργική δραστηριότητα σε περίπτωση που η έκταση χρησιμοποιείται επίσης για μη γεωργικές δραστηριότητες·
                     
                  
                        ii)
                     
                     
                        κριτήρια που διασφαλίζουν ότι η έκταση βρίσκεται στη διάθεση του γεωργού·
                     
                  
                        iii)
                     
                     
                        την περίοδο κατά την οποία μια έκταση πρέπει να συμμορφώνεται με τον ορισμό του «επιλέξιμου εκταρίου»·
                     
                  
                        iv)
                     
                     
                        εάν οι εκτάσεις μπορούν να χρησιμοποιούνται για γεωργική δραστηριότητα μόνο κάθε δεύτερο έτος, αιτιολόγηση της εν λόγω απόφασης βάσει λόγων που σχετίζονται με το περιβάλλον, τη βιοποικιλότητα και το κλίμα·
                     
                  
                        v)
                     
                     
                        εάν μπορούν να συμπεριληφθούν χαρακτηριστικά τοπίου που δεν προστατεύονται βάσει προτύπου ΚΓΠΚ, περιγραφή αυτών, όπως το μέγιστο μέγεθός τους και το μέγιστο ποσοστό του αγροτεμαχίου που μπορούν να καταλαμβάνουν τα εν λόγω χαρακτηριστικά τοπίου, κατά περίπτωση·
                     
                  
                        vi)
                     
                     
                        εάν εφαρμόζονται σταθεροί συντελεστές μείωσης σε μόνιμους λειμώνες με διάσπαρτα μη επιλέξιμα χαρακτηριστικά για τον προσδιορισμό της έκτασης που θεωρείται επιλέξιμη, περιγραφή των αρχών που εφαρμόζονται για τους συντελεστές μείωσης·
                     
                  
                        vii)
                     
                     
                        όταν αποφασίζεται να διατηρηθεί η επιλεξιμότητα προηγουμένως επιλέξιμων εκτάσεων ενώ αυτές δεν ανταποκρίνονται πλέον στον ορισμό του «επιλέξιμου εκταρίου» σύμφωνα με το άρθρο 4 παράγραφος 4 στοιχεία α) και β) του κανονισμού (ΕΕ) 2021/2115 ως αποτέλεσμα της εφαρμογής εθνικών καθεστώτων, περιγραφή των εν λόγω εθνικών καθεστώτων, η οποία περιλαμβάνει:
                        
                                    —
                                 
                                 
                                    τη συμμόρφωσή τους με τις απαιτήσεις του ολοκληρωμένου συστήματος διαχείρισης και ελέγχου (ΟΣΔΕ),
                                 
                              
                                    —
                                 
                                 
                                    τη δυνατότητα εφαρμογής για την καλλιέργεια προϊόντων που δεν απαριθμούνται στο παράρτημα I της Συνθήκης για τη λειτουργία της Ευρωπαϊκής Ένωσης (ΣΛΕΕ) μέσω της καλλιέργειας ελωδών καλλιεργειών· και
                                 
                              
                                    —
                                 
                                 
                                    τη συμβολή στην επίτευξη των ειδικών στόχων που αναφέρονται στο άρθρο 6 παράγραφος 1 στοιχεία δ), ε) και στ) του κανονισμού (ΕΕ) 2021/2115·
                                 
                              
                  δ)   
                  ενεργός γεωργός
               
            
            Όσον αφορά τον ορισμό του ενεργού γεωργού, παρέχονται τα ακόλουθα:
            
                        i)
                     
                     
                        κριτήρια για τον προσδιορισμό των γεωργών που έχουν ένα ελάχιστο επίπεδο γεωργικής δραστηριότητας·
                     
                  
                        ii)
                     
                     
                        όταν, ως συμπληρωματικό εργαλείο, χρησιμοποιείται αρνητικός κατάλογος μη γεωργικών δραστηριοτήτων, περιγραφή αυτού·
                     
                  
                        iii)
                     
                     
                        κατά περίπτωση, το ποσό και η αιτιολόγηση ποσού άμεσων ενισχύσεων (που δεν υπερβαίνει τις 5 000 EUR) βάσει των οποίων οι γεωργοί πρέπει σε κάθε περίπτωση να θεωρούνται «ενεργοί γεωργοί»·
                     
                  ε)   
                  γεωργός νεαρής ηλικίας
               
            
            Όσον αφορά τον ορισμό του γεωργού νεαρής ηλικίας, παρέχονται τα ακόλουθα:
            
                        i)
                     
                     
                        το ανώτατο όριο ηλικίας·
                     
                  
                        ii)
                     
                     
                        οι προϋποθέσεις για να θεωρηθεί κάποιος «υπεύθυνος της γεωργικής εκμετάλλευσης»·
                     
                  
                        iii)
                     
                     
                        και την κατάλληλη εκπαίδευση και/ή τις δεξιότητες που απαιτούνται·
                     
                  στ)   
                  νέος γεωργός
               
            
            Όσον αφορά τον ορισμό του νέου γεωργού, παρέχονται τα ακόλουθα:
            
                        i)
                     
                     
                        οι προϋποθέσεις για να θεωρηθεί κάποιος «υπεύθυνος της γεωργικής εκμετάλλευσης» για πρώτη φορά·
                     
                  
                        ii)
                     
                     
                        η κατάλληλη εκπαίδευση ή οι δεξιότητες που απαιτούνται·
                     
                  ζ)   
                  ελάχιστες απαιτήσεις για τη λήψη αμέσων ενισχύσεων
               
            
            Όσον αφορά τις ελάχιστες απαιτήσεις για τη λήψη άμεσων ενισχύσεων, παρέχεται περιγραφή και αιτιολόγηση του/των κατώτατου/-ων ορίου/-ων· τα εν λόγω κατώτατα όρια παρέχονται, κατά περίπτωση, σε εκτάρια με δύο δεκαδικά ψηφία και/ή σε ευρώ με δύο δεκαδικά ψηφία·
            η)   
                  αγροτική περιοχή
               
            
            Περιλαμβάνονται ο/οι ορισμός/-οί των αγροτικών περιοχών και η δυνατότητα εφαρμογής σε ολόκληρο το στρατηγικό σχέδιο για την ΚΓΠ·
            θ)   
                  άλλοι ορισμοί για το στρατηγικό σχέδιο για την ΚΓΠ
               
            
            Όταν χρησιμοποιούνται άλλοι ορισμοί που ισχύουν για τις άμεσες ενισχύσεις, την αγροτική ανάπτυξη ή την τομεακή στήριξη σε ολόκληρο το στρατηγικό σχέδιο για την ΚΓΠ, παρέχεται περιγραφή των ορισμών αυτών, συμπεριλαμβανομένης περιγραφής του συγκεκριμένου πεδίου εφαρμογής τους.
            4.2.   Στοιχεία σχετικά με τις παρεμβάσεις υπό μορφή άμεσων ενισχύσεων
            
            Αυτή η υποενότητα περιλαμβάνει:
            α)   
                  εδαφική διάσταση
               
            
            Κατά περίπτωση, περιγραφή κάθε ομάδας εδαφών, συμπεριλαμβανομένης της επεξήγησης των παρόμοιων κοινωνικοοικονομικών ή αγρονομικών συνθηκών·
            β)   
                  δικαιώματα ενίσχυσης
               
            
            Κατά περίπτωση, όσον αφορά την περιγραφή του συστήματος των δικαιωμάτων ενίσχυσης και τη λειτουργία του αποθεματικού, αναφορά του πρώτου έτους χωρίς δικαιώματα, εάν προβλέπεται σταδιακή κατάργηση των δικαιωμάτων·
            γ)   
                  σύστημα εσωτερικής σύγκλισης
               
            
            Για κάθε ομάδα εδαφών, κατά περίπτωση, και εκτός αν χρησιμοποιείται ενιαίος συντελεστής από το πρώτο έτος, περιγραφή της μεθόδου εσωτερικής σύγκλισης, στην οποία περιλαμβάνονται τα ακόλουθα στοιχεία:
            
                        i)
                     
                     
                        το έτος-στόχος για το ανώτατο όριο της αξίας των δικαιωμάτων ενίσχυσης και το ανώτατο όριο της αξίας των μεμονωμένων δικαιωμάτων ενίσχυσης, όπως αναφέρεται στο άρθρο 24 παράγραφος 3 του κανονισμού (ΕΕ) 2021/2115·
                     
                  
                        ii)
                     
                     
                        τα στάδια της σύγκλισης, όπως αναφέρονται στο άρθρο 24 παράγραφος 4 του κανονισμού (ΕΕ) 2021/2115·
                     
                  
                        iii)
                     
                     
                        κατά περίπτωση, η ενιαία μοναδιαία τιμή που επιτεύχθηκε κατά το έτος-στόχο, όπως αναφέρεται στο άρθρο 24 παράγραφος 4 του κανονισμού (ΕΕ) 2021/2115·
                     
                  
                        iv)
                     
                     
                        το έτος-στόχος για το ελάχιστο ποσοστό σύγκλισης και την ελάχιστη μοναδιαία αξία ως ποσοστό του προβλεπόμενου μέσου μοναδιαίου ποσού για τη βασική εισοδηματική στήριξη για τη βιωσιμότητα για το έτος-στόχο, όπως αναφέρεται στο άρθρο 24 παράγραφος 5 του κανονισμού (ΕΕ) 2021/2115·
                     
                  
                        v)
                     
                     
                        η χρηματοδότηση της σύγκλισης, όπως αναφέρεται στο άρθρο 24 παράγραφος 6 του κανονισμού (ΕΕ) 2021/2115·
                     
                  
                        vi)
                     
                     
                        κατά περίπτωση, περιγραφή της μείωσης μόνο μέρους των δικαιωμάτων ενίσχυσης που υπερβαίνουν το μέσο προβλεπόμενο μοναδιαίο ποσό, όπως αναφέρεται στο άρθρο 24 παράγραφος 6 δεύτερο εδάφιο του κανονισμού (ΕΕ) 2021/2115·
                     
                  
                        vii)
                     
                     
                        κατά περίπτωση, το ποσοστό της μέγιστης μείωσης της μοναδιαίας αξίας του δικαιώματος, όπως αναφέρεται στο άρθρο 24 παράγραφος 7 του κανονισμού (ΕΕ) 2021/2115·
                     
                  δ)   
                  λειτουργία του αποθεματικού
               
            
            Για κάθε ομάδα εδαφών, κατά περίπτωση, επεξηγείται η λειτουργία του αποθεματικού, όπου διευκρινίζονται ιδίως τα ακόλουθα στοιχεία:
            
                        i)
                     
                     
                        περιγραφή του συστήματος δημιουργίας του αποθεματικού·
                     
                  
                        ii)
                     
                     
                        περιγραφή των διαφόρων κατηγοριών επιλέξιμων γεωργών, της σχετικής πρόσβασής τους στο αποθεματικό, της κατανομής νέων δικαιωμάτων ενίσχυσης ή της αύξησης της αξίας των υφιστάμενων δικαιωμάτων ενίσχυσης και της σειράς προτεραιότητάς τους·
                     
                  
                        iii)
                     
                     
                        κανόνες σχετικά με τη χρηματοοικονομική αναπλήρωση του αποθεματικού·
                     
                  
                        iv)
                     
                     
                        κανόνες σχετικά με τη λήξη ισχύος των δικαιωμάτων ενίσχυσης και την επιστροφή στο αποθεματικό·
                     
                  ε)   
                  κανόνες σχετικά με τις μεταβιβάσεις δικαιωμάτων ενίσχυσης
               
            
            Κατά περίπτωση, κανόνες σχετικά με τις μεταβιβάσεις δικαιωμάτων ενίσχυσης·
            στ)   
                  μείωση των άμεσων ενισχύσεων
               
            
            Κατά περίπτωση, περιγραφή της μείωσης των ενισχύσεων και της επιβολής ανώτατου ορίου, η οποία περιλαμβάνει ιδίως:
            
                        i)
                     
                     
                        τις δόσεις, τα ποσοστά μείωσης και την επεξήγησή τους·
                     
                  
                        ii)
                     
                     
                        κατά περίπτωση, τη μέθοδο αφαίρεσης του κόστους εργασίας·
                     
                  
                        iii)
                     
                     
                        το εκτιμώμενο προϊόν της μείωσης των άμεσων ενισχύσεων και της επιβολής ανώτατου ορίου για κάθε έτος, και την προβλεπόμενη κατανομή του·
                     
                  ζ)   
                  εφαρμογή κατώτατων ορίων ή ορίων σε επίπεδο μελών νομικών προσώπων, ομάδων φυσικών ή νομικών προσώπων ή σε επίπεδο ομάδων συνδεδεμένων οντοτήτων
               
            
            Τις αποφάσεις και την αιτιολόγησή τους όσον αφορά τα κατώτατα όρια ή τα όρια που καθορίζονται σε επίπεδο μελών νομικών προσώπων ή ομάδων φυσικών ή νομικών προσώπων, ή σε επίπεδο ομάδας συνδεδεμένων νομικών οντοτήτων, σύμφωνα με το άρθρο 110 στοιχείο δ) σημείο iii) του κανονισμού (ΕΕ) 2021/2115, για όλα τα είδη παρεμβάσεων, κατά περίπτωση, με αναφορά των παρεμβάσεων τις οποίες αφορούν·
            η)   
                  συνεισφορά σε εργαλεία διαχείρισης κινδύνων
               
            
            Κατά περίπτωση, περιγραφή της σχεδιαζόμενης εφαρμογής του άρθρου 19 του κανονισμού (ΕΕ) 2021/2115, συμπεριλαμβανομένης της απόφασης όσον αφορά το ποσοστό των άμεσων ενισχύσεων που πρόκειται να διατεθεί σε αυτή.
            4.3.   Τεχνική βοήθεια
            
            Αυτή η υποενότητα σχετικά με την περιγραφή της χρήσης της τεχνικής βοήθειας περιλαμβάνει ιδίως:
            
                        α)
                     
                     
                        τους στόχους της·
                     
                  
                        β)
                     
                     
                        το πεδίο εφαρμογής της και ενδεικτικό προγραμματισμό δραστηριοτήτων·
                     
                  
                        γ)
                     
                     
                        τους δικαιούχους τεχνικής βοήθειας·
                     
                  
                        δ)
                     
                     
                        το ποσοστό της συνολικής συνεισφοράς του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) στο στρατηγικό σχέδιο για την ΚΓΠ που θα χρησιμοποιηθεί για τη χρηματοδότηση των δράσεων τεχνικής βοήθειας ως ενιαίο ποσοστό κατά την περίοδο του στρατηγικού σχεδίου για την ΚΓΠ, με δύο δεκαδικά ψηφία.
                     
                  4.4.   Δίκτυο ΚΓΠ
            
            Αυτή η υποενότητα σχετικά με την περιγραφή του δικτύου ΚΓΠ περιλαμβάνει ιδίως:
            
                        α)
                     
                     
                        συνοπτική επισκόπηση και τους στόχους του εθνικού δικτύου ΚΓΠ, συμπεριλαμβανομένης περιγραφής των δραστηριοτήτων για τη στήριξη της ευρωπαϊκής σύμπραξης καινοτομίας (ΕΣΚ) και των ροών γνώσεων στο πλαίσιο του συστήματος γεωργικής γνώσης και καινοτομίας (στο εξής: AKIS) και της δικτύωσης των ομάδων τοπικής δράσης στο πλαίσιο του προγράμματος LEADER/της τοπικής ανάπτυξης με πρωτοβουλία τοπικών κοινοτήτων·
                     
                  
                        β)
                     
                     
                        τη δομή, τη διακυβέρνηση και τη λειτουργία του εθνικού δικτύου ΚΓΠ, συμπεριλαμβανομένου του αν το δίκτυο περιλαμβάνει τυχόν συνιστώσες σε περιφερειακό επίπεδο· το ενδεικτικό μερίδιο της χρηματοδότησης τεχνικής βοήθειας που διατίθεται στο δίκτυο, καθώς και τον ενδεικτικό προϋπολογισμό για την περίοδο και το ενδεικτικό χρονοδιάγραμμα για τη δρομολόγηση του εθνικού δικτύου ΚΓΠ.
                     
                  4.5.   Συντονισμός, οριοθέτηση και συμπληρωματικότητες μεταξύ του ΕΓΤΑΑ και άλλων ταμείων της Ένωσης που δραστηριοποιούνται σε αγροτικές περιοχές
            
            Αυτή η υποενότητα περιλαμβάνει επισκόπηση του συντονισμού, της οριοθέτησης και της συμπληρωματικότητας μεταξύ του ΕΓΤΑΑ και άλλων ταμείων της Ένωσης που δραστηριοποιούνται στις αγροτικές περιοχές, συμπεριλαμβανομένης περιγραφής της συνολικής συνέπειας της στήριξης που παρέχεται στις αγροτικές περιοχές από τα ταμεία της Ένωσης, με ανάδειξη του τρόπου με τον οποίο βελτιστοποιείται η χρήση τους και επεξήγηση των μηχανισμών οριοθέτησης και συντονισμού.
            4.6.   Χρηματοδοτικά μέσα
            
            Σε αυτή την υποενότητα παρέχεται γενική περιγραφή των χρηματοδοτικών μέσων, κατά περίπτωση, και αιτιολόγηση της χρήσης τους, όπου περιλαμβάνονται τα εξής:
            
                        α)
                     
                     
                        είδος υλοποίησης, συμπεριλαμβανομένης της διακυβέρνησης·
                     
                  
                        β)
                     
                     
                        δυνητικός διαχειριστής κεφαλαίου·
                     
                  
                        γ)
                     
                     
                        είδος προσφερόμενων χρηματοπιστωτικών προϊόντων (δάνειο, εγγύηση, μετοχικό κεφάλαιο)·
                     
                  
                        δ)
                     
                     
                        οφέλη που προσφέρει το χρηματοδοτικό μέσο στους τελικούς αποδέκτες·
                     
                  
                        ε)
                     
                     
                        εδαφική κάλυψη, κατά περίπτωση·
                     
                  
                        στ)
                     
                     
                        άλλοι τεχνικοί κανόνες οι οποίοι είναι κοινοί για όλες τις παρεμβάσεις, όπως πτυχές συνδυασμών.
                     
                  4.7.   Κοινά στοιχεία για τις παρεμβάσεις για την αγροτική ανάπτυξη ή τις παρεμβάσεις σε ορισμένους τομείς
            
            Αυτή η υποενότητα περιλαμβάνει:
            
                        α)
                     
                     
                        επιλογές όσον αφορά το ποσοστό συνεισφοράς του ΕΓΤΑΑ που εφαρμόζεται σε εθνικό ή περιφερειακό επίπεδο, ανάλογα με τους τύπους των περιφερειών που αναφέρονται στο άρθρο 91 παράγραφος 2 του κανονισμού (ΕΕ) 2021/2115, και για ορισμένες κατηγορίες παρεμβάσεων που αναφέρονται στο άρθρο 91 παράγραφος 3 του εν λόγω κανονισμού·
                     
                  
                        β)
                     
                     
                        γενικό κατάλογο των μη επιλέξιμων επενδύσεων, πέραν εκείνων που προβλέπονται στο άρθρο 73 παράγραφος 3 του κανονισμού (ΕΕ) 2021/2115, κατά περίπτωση·
                     
                  
                        γ)
                     
                     
                        άλλα στοιχεία σχετικά με την υλοποίηση διαφόρων παρεμβάσεων για την αγροτική ανάπτυξη ή παρεμβάσεων σε ορισμένους τομείς, τα οποία δεν εντάσσονται στην περιγραφή των παρεμβάσεων, κατά περίπτωση.
                     
                  5.   Περιγραφή των παρεμβάσεων
            
            Σε αυτή την ενότητα σχετικά με τις παρεμβάσεις που προσδιορίζονται στη στρατηγική που αναφέρεται στο άρθρο 111 του κανονισμού (ΕΕ) 2021/2115, συμπεριλαμβανομένων των παρεμβάσεων που θεσπίζονται σε περιφερειακό επίπεδο, περιλαμβάνονται οι ακόλουθες πληροφορίες:
            
                        α)
                     
                     
                        προσδιορισμός της παρέμβασης:
                        
                                    i)
                                 
                                 
                                    το είδος παρέμβασης στο οποίο ανήκει η παρέμβαση·
                                 
                              
                                    ii)
                                 
                                 
                                    κατά περίπτωση, ο καλυπτόμενος τομέας·
                                 
                              
                                    iii)
                                 
                                 
                                    ο ενιαίος δείκτης εκροών που χρησιμοποιείται για την παρέμβαση, καθώς και οι μονάδες που χρησιμοποιούνται, κατά περίπτωση·
                                 
                              
                                    iv)
                                 
                                 
                                    αν η παρέμβαση στο σύνολό της συνεισφέρει πλήρως στα ελάχιστα χρηματοδοτικά κονδύλια που αναφέρονται στα άρθρα 92, 93 και 95 του κανονισμού (ΕΕ) 2021/2115·
                                 
                              
                                    v)
                                 
                                 
                                    το εδαφικό πεδίο εφαρμογής και, κατά περίπτωση, αν η παρέμβαση υλοποιείται σε εθνικό ή περιφερειακό επίπεδο, σε εθνικό επίπεδο με περιφερειακά στοιχεία ή αν είναι διακρατική·
                                 
                              
                  
                        β)
                     
                     
                        συμβολή στη στρατηγική:
                        
                                    i)
                                 
                                 
                                    σύνδεση με τις ανάγκες που καλύπτονται από την παρέμβαση, από τον κατάλογο των αναγκών που προσδιορίζονται στην αξιολόγηση των αναγκών που αναφέρεται στην υποενότητα 2.1·
                                 
                              
                                    ii)
                                 
                                 
                                    σχετικοί ειδικοί στόχοι που αναφέρονται στο άρθρο 6 παράγραφοι 1 και 2 του κανονισμού (ΕΕ) 2021/2115 με τους οποίους η παρέμβαση έχει άμεση και σημαντική σύνδεση· και, κατά περίπτωση, για παρεμβάσεις σε ορισμένους τομείς, οι σχετικοί τομεακοί στόχοι που αναφέρονται στα άρθρα 46 και 57 του εν λόγω κανονισμού·
                                 
                              
                                    iii)
                                 
                                 
                                    συνδεδεμένος/-οι δείκτης/-ες αποτελεσμάτων στον/στους οποίο/-ους συμβάλλει άμεσα και σημαντικά η παρέμβαση·
                                 
                              
                  
                        γ)
                     
                     
                        περιγραφή και προϋποθέσεις επιλεξιμότητας:
                        
                                    i)
                                 
                                 
                                    ειδικός σχεδιασμός, απαιτήσεις και προϋποθέσεις επιλεξιμότητας της παρέμβασης, μεταξύ άλλων, κατά περίπτωση:
                                    
                                                —
                                             
                                             
                                                περιγραφή του σκοπού και συνολική περιγραφή της παρέμβασης, συμπεριλαμβανομένων της ειδικής στόχευσης, των αρχών επιλογής, των συνδέσεων με τη σχετική νομοθεσία και άλλες παρεμβάσεις,
                                             
                                          
                                                —
                                             
                                             
                                                περιγραφή των επιλέξιμων δικαιούχων και της επιλέξιμης έκτασης και των σχετικών κριτηρίων επιλεξιμότητας ή, όταν η στήριξη παρέχεται με τη μορφή χρηματοδοτικών μέσων, γενικές κατηγορίες τελικών αποδεκτών,
                                             
                                          
                                                —
                                             
                                             
                                                περιγραφή των δεσμεύσεων ή του/των τύπου/-ων πράξεων που είναι επιλέξιμες για στήριξη,
                                             
                                          
                                                —
                                             
                                             
                                                περιγραφή άλλων υποχρεώσεων των δικαιούχων, κατά περίπτωση·
                                             
                                          
                              
                                    ii)
                                 
                                 
                                    για τις εθνικές παρεμβάσεις με περιφερειακά στοιχεία, ειδικές περιφερειακές προϋποθέσεις επιλεξιμότητας, συμπληρωματικές προς τις κοινές προϋποθέσεις, εφόσον έχουν προγραμματιστεί·
                                 
                              
                                    iii)
                                 
                                 
                                    κατά περίπτωση, προσδιορισμός των σχετικών βασικών στοιχείων μεταξύ των προτύπων ΚΓΠΚ και των κανονιστικών απαιτήσεων διαχείρισης (ΚΑΔ), και παροχή των σχετικών υποχρεωτικών εθνικών προτύπων. Περιλαμβάνεται επεξήγηση του τρόπου με τον οποίο οι δεσμεύσεις τις οποίες πρέπει να εκπληρώσουν οι δικαιούχοι υπερβαίνουν τις υποχρεωτικές απαιτήσεις που αναφέρονται στο άρθρο 31 παράγραφος 5 στοιχεία β), γ) και δ), στο άρθρο 70 παράγραφος 3 και στο άρθρο 72 παράγραφος 5 του κανονισμού (ΕΕ) 2021/2115·
                                 
                              
                  
                        δ)
                     
                     
                        χρηματοοικονομικές πληροφορίες:
                        
                                    i)
                                 
                                 
                                    για τις παρεμβάσεις για την αγροτική ανάπτυξη, το/τα εφαρμοστέο/-α ποσοστό/-ά συνεισφοράς του ΕΓΤΑΑ για την παρέμβαση, κατά περίπτωση, για κάθε περιφέρεια·
                                 
                              
                                    ii)
                                 
                                 
                                    για τις παρεμβάσεις για την αγροτική ανάπτυξη και για τα προγράμματα για το κλίμα, το περιβάλλον και την καλή διαβίωση των ζώων σύμφωνα με το άρθρο 31 παράγραφος 7 στοιχείο β) του κανονισμού (ΕΕ) 2021/2115, αναφορά σχετικά με το αν η παρέμβαση περιλαμβάνει εν όλω ή εν μέρει τις μεταφερθείσες δαπάνες από τα προγράμματα αγροτικής ανάπτυξης για την περίοδο 2014-2022·
                                 
                              
                                    iii)
                                 
                                 
                                    για τις παρεμβάσεις που συνεισφέρουν στο ελάχιστο ποσό που αναφέρεται στο άρθρο 95 του κανονισμού (ΕΕ) 2021/2115 και καθορίζεται στο παράρτημα XII του ίδιου κανονισμού, το μέρος της χρηματοδοτικής κατανομής της/των παρέμβασης/-εων που καταλογίζεται στα ποσά που αναφέρονται στο εν λόγω παράρτημα·
                                 
                              
                  
                        ε)
                     
                     
                        στήριξη των δικαιούχων:
                        
                                    i)
                                 
                                 
                                    για τις παρεμβάσεις για την αγροτική ανάπτυξη που δεν καλύπτονται από το ΟΣΔΕ, τη/τις μορφή/-ές στήριξης (επιχορήγηση ή χρηματοδοτικό μέσο)·
                                 
                              
                                    ii)
                                 
                                 
                                    ανάλογα με τον τύπο παρέμβασης, αναφορά των εξής στοιχείων:
                                    
                                                —
                                             
                                             
                                                για τα προγράμματα για το κλίμα, το περιβάλλον και την καλή διαβίωση των ζώων:
                                                
                                                            —
                                                         
                                                         
                                                            πρόσθετη ενίσχυση επιπλέον της βασικής εισοδηματικής στήριξης για τη βιωσιμότητα σύμφωνα με το άρθρο 31 παράγραφος 7 στοιχείο α) του κανονισμού (ΕΕ) 2021/2115, ή
                                                         
                                                      
                                                            —
                                                         
                                                         
                                                            καταβολή αποζημίωσης για το σύνολο ή μέρος των πρόσθετων δαπανών που πραγματοποιήθηκαν και των διαφυγόντων εισοδημάτων ως αποτέλεσμα των δεσμεύσεων σύμφωνα με το άρθρο 31 παράγραφος 7 στοιχείο β) του κανονισμού (ΕΕ) 2021/2115 και τον πιθανό συνυπολογισμό του κόστους συναλλαγής,
                                                         
                                                      
                                          
                                                —
                                             
                                             
                                                για τις παρεμβάσεις για την αγροτική ανάπτυξη που δεν καλύπτονται από το ΟΣΔΕ: επιστροφή επιλέξιμων δαπανών που πραγματοποιήθηκαν, μοναδιαίο κόστος, κατ’ αποκοπή ποσά ή χρηματοδότηση με ενιαίο συντελεστή,
                                             
                                          
                                                —
                                             
                                             
                                                για τις παρεμβάσεις για την αγροτική ανάπτυξη που καλύπτονται από το ΟΣΔΕ: αποζημιώσεις, εφάπαξ ενισχύσεις, κατ’ αποκοπή ποσά και πιθανός συνυπολογισμός του κόστους συναλλαγής·
                                             
                                          
                              
                                    iii)
                                 
                                 
                                    κατά περίπτωση, οι διαφορετικές κλίμακες ποσοστών στήριξης και το εύρος της στήριξης λαμβανομένης υπόψη της στοχοθέτησης της παρέμβασης·
                                 
                              
                                    iv)
                                 
                                 
                                    όταν οι ενισχύσεις χορηγούνται με βάση τις πρόσθετες δαπάνες και τα διαφυγόντα εισοδήματα, παραπομπή στην πιστοποιημένη μέθοδο υπολογισμού των ποσών της στήριξης που πρέπει να παρέχεται σε παράρτημα του στρατηγικού σχεδίου για την ΚΓΠ, και αναφορά σχετικά με το αν χορηγείται πλήρης ή μερική αποζημίωση, κατά περίπτωση·
                                 
                              
                                    v)
                                 
                                 
                                    τα προβλεπόμενα μοναδιαία ποσά, όπου περιλαμβάνονται τα εξής:
                                    
                                                —
                                             
                                             
                                                κωδικός και ονομασία μοναδιαίου ποσού,
                                             
                                          
                                                —
                                             
                                             
                                                είδος μοναδιαίου ποσού (ενιαίο ή μέσο),
                                             
                                          
                                                —
                                             
                                             
                                                κατά περίπτωση, το/τα σχετικό/-ά ποσοστό/-ά συνεισφοράς,
                                             
                                          
                                                —
                                             
                                             
                                                κατά περίπτωση, από τους δείκτες αποτελεσμάτων που έχουν επιλεγεί για το σύνολο της παρέμβασης, οι δείκτες αποτελεσμάτων με τους οποίους συνδέεται άμεσα και σημαντικά το προβλεπόμενο μοναδιαίο ποσό,
                                             
                                          
                                                —
                                             
                                             
                                                όταν η παρέμβαση περιλαμβάνει και τις δύο μορφές στήριξης, δηλαδή επιχορηγήσεις και χρηματοδοτικό μέσο, αναφορά της μορφής στήριξης που αντιστοιχεί στο εν λόγω μοναδιαίο ποσό,
                                             
                                          
                                                —
                                             
                                             
                                                κατά περίπτωση, αναφορά σχετικά με το αν το προβλεπόμενο μοναδιαίο ποσό αντιστοιχεί σε μεταφερθείσες δαπάνες από πρόγραμμα αγροτικής ανάπτυξης κατά την περίοδο 2014-2022,
                                             
                                          
                                                —
                                             
                                             
                                                σε περίπτωση εφαρμογής της εδαφικής διάστασης που αναφέρεται στο άρθρο 22 παράγραφος 2 του κανονισμού (ΕΕ) 2021/2115, αναφορά της ομάδας εδαφών που αντιστοιχεί στο εν λόγω μοναδιαίο ποσό,
                                             
                                          
                                                —
                                             
                                             
                                                όταν ο δείκτης εκροών που επιλέγεται για την παρέμβαση μπορεί να αντιπροσωπεύει διαφορετικές μονάδες μέτρησης, αναφορά της μονάδας μέτρησης που αντιστοιχεί στο εν λόγω μοναδιαίο ποσό,
                                             
                                          
                                                —
                                             
                                             
                                                ετήσια προβλεπόμενη αξία του εν λόγω μοναδιαίου ποσού,
                                             
                                          
                                                —
                                             
                                             
                                                επεξήγηση της τιμής, συμπεριλαμβανομένης, κατά περίπτωση, της διακύμανσης όσον αφορά τα μέγιστα και τα ελάχιστα επίπεδα. Η επεξήγηση αυτή δεν είναι απαραίτητη για τα ενιαία μοναδιαία ποσά που αντιστοιχούν στις ενισχύσεις που χορηγούνται βάσει των πρόσθετων δαπανών και των διαφυγόντων εισοδημάτων, για τα οποία παρέχεται πιστοποιημένη μέθοδος σύμφωνα με το άρθρο 82 του κανονισμού (ΕΕ) 2021/2115·
                                             
                                          
                              
                                    vi)
                                 
                                 
                                    πίνακας με τα ετήσια προγραμματισμένα μοναδιαία ποσά και τις ετήσιες προγραμματισμένες εκροές και, κατά περίπτωση, τα μέγιστα ή τα ελάχιστα προβλεπόμενα μοναδιαία ποσά. Στις προγραμματισμένες εκροές περιλαμβάνεται η πρόσθετη εθνική χρηματοδότηση, κατά περίπτωση. Ο πίνακας περιλαμβάνει επίσης το ετήσιο ενδεικτικό αναμενόμενο επίπεδο ενισχύσεων για την παρέμβαση και, κατά περίπτωση, την ανάλυση για τις μεταφερθείσες δαπάνες ή τα χρηματοδοτικά μέσα. Όταν για τις εκροές μιας παρέμβασης προβλέπεται η καταβολή ενισχύσεων σε περισσότερα του ενός έτη, προκειμένου να μην καταμετρηθούν πολλές φορές κατά τη διάρκεια της περιόδου, οι ετήσιες προγραμματισμένες εκροές αντιστοιχούν μόνο στον αριθμό των εκροών που προβλέπεται ενδεικτικά να λάβουν την πρώτη τους ενίσχυση κατά το εν λόγω οικονομικό έτος·
                                 
                              
                                    vii)
                                 
                                 
                                    πληροφορίες σχετικά με την αξιολόγηση των κρατικών ενισχύσεων, όπου προσδιορίζεται ιδίως αν η παρέμβαση δεν εμπίπτει στο πεδίο εφαρμογής του άρθρου 42 της ΣΛΕΕ, και αναφέρεται το είδος του μέσου κρατικής ενίσχυσης που πρέπει να χρησιμοποιηθεί για την έγκριση της ενίσχυσης·
                                 
                              
                  
                        στ)
                     
                     
                        πρόσθετες πληροφορίες που αφορούν ειδικά ορισμένους τύπους παρέμβασης:
                        
                                    i)
                                 
                                 
                                    όσον αφορά τις παρεμβάσεις υπό μορφή άμεσων ενισχύσεων:
                                    
                                                —
                                             
                                             
                                                για τη βασική εισοδηματική στήριξη για τη βιωσιμότητα που αναφέρεται στον τίτλο III κεφάλαιο II τμήμα 2 υποτμήμα 2 του κανονισμού (ΕΕ) 2021/2115, συγκεκριμένες πληροφορίες και επεξήγηση για την ενίσχυση σε μικροκαλλιεργητές, συμπεριλαμβανομένου του μέγιστου ποσού και του είδους της ενίσχυσης (κατ’ αποκοπή ή ανά εκτάριο),
                                             
                                          
                                                —
                                             
                                             
                                                για τη συμπληρωματική αναδιανεμητική εισοδηματική στήριξη για τη βιωσιμότητα που αναφέρεται στο άρθρο 29 του κανονισμού (ΕΕ) 2021/2115, συγκεκριμένες πληροφορίες και επεξήγηση, συμπεριλαμβανομένων της επιλεξιμότητας, του μέγιστου αριθμού εκταρίων για τα οποία καταβάλλεται ενίσχυση, της κλίμακας και των ομάδων εδαφών,
                                             
                                          
                                                —
                                             
                                             
                                                για τη συμπληρωματική εισοδηματική στήριξη για γεωργούς νεαρής ηλικίας που αναφέρεται στο άρθρο 30 του κανονισμού (ΕΕ) 2021/2115, συγκεκριμένες πληροφορίες και επεξήγηση όσον αφορά:
                                                
                                                            —
                                                         
                                                         
                                                            τις προϋποθέσεις που ισχύουν για τον ορισμό της πρόσφατης σύστασης γεωργικής εκμετάλλευσης,
                                                         
                                                      
                                                            —
                                                         
                                                         
                                                            το είδος και τη διάρκεια της στήριξης,
                                                         
                                                      
                                                            —
                                                         
                                                         
                                                            τον μέγιστο αριθμό εκταρίων για τα οποία καταβάλλεται ενίσχυση, εάν ισχύει,
                                                         
                                                      
                                                            —
                                                         
                                                         
                                                            πληροφορίες σχετικά με τυχόν εφαρμογή συνέχειας με το προηγούμενο καθεστώς·
                                                         
                                                      
                                          
                                                —
                                             
                                             
                                                για τα προγράμματα για το κλίμα, το περιβάλλον και την καλή διαβίωση των ζώων, αναφορά των τομέων δράσης που αναφέρονται στο άρθρο 31 παράγραφος 4 του κανονισμού (ΕΕ) 2021/2115 που καλύπτονται από την παρέμβαση, αναφορά σχετικά με το αν τα προγράμματα συμβάλλουν στη συμμόρφωση με τις νέες υποχρεωτικές απαιτήσεις για μέγιστο διάστημα 24 μηνών από την ημερομηνία κατά την οποία αυτές καθίστανται υποχρεωτικές για την εκμετάλλευση,
                                             
                                          
                                                —
                                             
                                             
                                                για κάθε παρέμβαση συνδεδεμένης εισοδηματικής στήριξης που αναφέρεται στον τίτλο III κεφάλαιο II τμήμα 3 υποτμήμα 1 του κανονισμού (ΕΕ) 2021/2115:
                                                
                                                            —
                                                         
                                                         
                                                            πληροφορίες σχετικά με τις παρεμβάσεις για τις πρωτεϊνούχες καλλιέργειες,
                                                         
                                                      
                                                            —
                                                         
                                                         
                                                            αιτιολόγηση των στοχευόμενων τομέων, των δυσκολιών τους, της σημασίας τους, του στόχου της παρέμβασης (βελτίωση της ανταγωνιστικότητας, της ποιότητας ή της βιωσιμότητας) και του τρόπου με τον οποίο ο στόχος αυτός θα αντιμετωπίσει τις δυσκολίες και τη συνέπεια με την οδηγία 2000/60/ΕΚ, κατά περίπτωση, μονάδα μέτρησης για τους μεταξοσκώληκες και αντίστοιχος συντελεστής μετατροπής της σε αριθμό «κεφαλών»·
                                                         
                                                      
                                          
                              
                                    ii)
                                 
                                 
                                    όσον αφορά τις παρεμβάσεις για την αγροτική ανάπτυξη:
                                    
                                                —
                                             
                                             
                                                για τις παρεμβάσεις που αναφέρονται στο άρθρο 70 του κανονισμού (ΕΕ) 2021/2115:
                                                
                                                            —
                                                         
                                                         
                                                            περιγραφή του είδους της επιλέξιμης έκτασης,
                                                         
                                                      
                                                            —
                                                         
                                                         
                                                            αναφορά του είδους των δεσμεύσεων (βάσει αποτελεσμάτων, βάσει διαχείρισης ή υβριδικών) και του μηχανισμού υλοποίησης,
                                                         
                                                      
                                                            —
                                                         
                                                         
                                                            αναφορά της διάρκειας των συμβάσεων,
                                                         
                                                      
                                                            —
                                                         
                                                         
                                                            αναφορά σχετικά με το αν η παρέμβαση συμβάλλει στη συμμόρφωση με τις νέες υποχρεωτικές απαιτήσεις για μέγιστο διάστημα 24 μηνών από την ημερομηνία κατά την οποία αυτές καθίστανται υποχρεωτικές για την εκμετάλλευση·
                                                         
                                                      
                                          
                                                —
                                             
                                             
                                                για τις παρεμβάσεις που αναφέρονται στο άρθρο 71 του κανονισμού (ΕΕ) 2021/2115, σύνδεσμος προς τον εθνικό κατάλογο των ορισθεισών τοπικών διοικητικών μονάδων και προς τον χάρτη των περιοχών με φυσικούς περιορισμούς (5) για κάθε κατηγορία περιοχών που αναφέρονται στο άρθρο 32 παράγραφος 1 του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου (6),
                                             
                                          
                                                —
                                             
                                             
                                                για τις παρεμβάσεις που αναφέρονται στο άρθρο 72 του κανονισμού (ΕΕ) 2021/2115, αναφορά του είδους της επιλέξιμης έκτασης,
                                             
                                          
                                                —
                                             
                                             
                                                για τις παρεμβάσεις που αναφέρονται στο άρθρο 73 του κανονισμού (ΕΕ) 2021/2115, τον κατάλογο των μη επιλέξιμων επενδύσεων που σχετίζονται με το πεδίο εφαρμογής της παρέμβασης, εάν δεν απαριθμούνται ήδη στην υποενότητα 4.7 στοιχείο β), και για τις παρεμβάσεις στον δασοκομικό τομέα, το μέγεθος των εκμεταλλεύσεων για τις οποίες η στήριξη εξαρτάται από την παρουσίαση συναφών πληροφοριών από διαχειριστικό σχέδιο δασών ή ισοδύναμο μέσο,
                                             
                                          
                                                —
                                             
                                             
                                                για τις παρεμβάσεις που αναφέρονται στο άρθρο 74 του κανονισμού (ΕΕ) 2021/2115, αναφορά σχετικά με το αν η επένδυση οδηγεί σε αύξηση της αρδευόμενης έκτασης, και:
                                                
                                                            —
                                                         
                                                         
                                                            όσον αφορά τις επενδύσεις για τη βελτίωση υφιστάμενων αρδευτικών εγκαταστάσεων, ποια είναι η πιθανή απαιτούμενη εξοικονόμηση νερού εκφραζόμενη ως ποσοστό,
                                                         
                                                      
                                                            —
                                                         
                                                         
                                                            όσον αφορά τις επενδύσεις για τη βελτίωση υφιστάμενων αρδευτικών εγκαταστάσεων που επηρεάζουν υδατικά συστήματα των οποίων η κατάσταση είναι λιγότερο από καλή, ποιες είναι οι απαιτήσεις για αποτελεσματική μείωση της χρήσης νερού, εκφραζόμενη ως ποσοστό·
                                                         
                                                      
                                          
                                                —
                                             
                                             
                                                για τις παρεμβάσεις που αναφέρονται στο άρθρο 76 του κανονισμού (ΕΕ) 2021/2115:
                                                
                                                            —
                                                         
                                                         
                                                            αναφορά του κατώτατου ορίου ενεργοποίησης της αποζημίωσης,
                                                         
                                                      
                                                            —
                                                         
                                                         
                                                            αναφορά της μεθοδολογίας για τον υπολογισμό των ζημιών και των παραγόντων ενεργοποίησης της αποζημίωσης,
                                                         
                                                      
                                                            —
                                                         
                                                         
                                                            περιγραφή της κάλυψης συγκεκριμένων ζημιών, καθώς και των διατάξεων που προβλέπονται για την αποφυγή της υπεραντιστάθμισης·
                                                         
                                                      
                                          
                                                —
                                             
                                             
                                                για τις παρεμβάσεις LEADER που αναφέρονται στο άρθρο 77 του κανονισμού (ΕΕ) 2021/2115:
                                                
                                                            —
                                                         
                                                         
                                                            περιγραφή της αναμενόμενης προστιθέμενης αξίας της προσέγγισης LEADER και του τρόπου με τον οποίο εφαρμόζονται οι αρχές της,
                                                         
                                                      
                                                            —
                                                         
                                                         
                                                            αναφορά σχετικά με το αν προβλέπεται στήριξη από περισσότερα του ενός ταμεία που αναφέρονται στο άρθρο 31 παράγραφος 4 του κανονισμού (ΕΕ) 2021/1060 του Ευρωπαϊκού Κοινοβουλίου και του Συμβουλίου (7) και με ποιο κύριο ταμείο·
                                                         
                                                      
                                          
                              
                  
                        ζ)
                     
                     
                        συμμόρφωση με τους κανόνες του ΠΟΕ, μεταξύ άλλων:
                        
                                    i)
                                 
                                 
                                    για τις παρεμβάσεις που απαριθμούνται στο παράρτημα II του κανονισμού (ΕΕ) 2021/2115, αναφορά της παραγράφου του παραρτήματος 2 της συμφωνίας του ΠΟΕ για τη γεωργία (πράσινο κουτί), τις προϋποθέσεις της οποίας πληροί η παρέμβαση·
                                 
                              
                                    ii)
                                 
                                 
                                    ενδεχόμενη δυνατότητα για συνδεδεμένη εισοδηματική στήριξη, που αναφέρεται στον τίτλο III κεφάλαιο II τμήμα 3 υποτμήμα 1 του κανονισμού (ΕΕ) 2021/2115: αναφορά σχετικά με το ότι η παρέμβαση πληροί τις προϋποθέσεις που προβλέπονται στο άρθρο 6.5 της συμφωνίας του ΠΟΕ για τη γεωργία (μπλε κουτί)·
                                 
                              
                                    iii)
                                 
                                 
                                    επεξήγηση του τρόπου με τον οποίο η παρέμβαση βάσει των σημείων i) ή ii) συμμορφώνεται με τα κριτήρια του πράσινου κουτιού ή του μπλε κουτιού·
                                 
                              
                                    iv)
                                 
                                 
                                    για τις παρεμβάσεις που αναφέρονται στο άρθρο 11 παράγραφος 1 του κανονισμού (ΕΕ) 2021/2115, όσον αφορά τη συμμόρφωση με τα όρια του πίνακα ΠΟΕ της ΕΕ για τους ελαιούχους σπόρους που καθορίζονται στην κοινή δήλωση προθέσεων μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τους ελαιούχους σπόρους στο πλαίσιο της GATT (8): αναφορά σχετικά με το αν η παρέμβαση στοχεύει σε οποιαδήποτε από τις καλλιέργειες που καλύπτονται από τη συμφωνία (π.χ. σπόρος σόγιας, κραμβόσπορος, ηλιανθόσπορος, εξαιρουμένου του ηλιανθόσπορου ζαχαροπλαστικής) και, εάν ναι, αναφορά της προβλεπόμενης έκτασης στήριξης ανά σχετικό έτος υποβολής αιτήσεων.
                                 
                              
                  6.   Σχέδιο χρηματοδότησης
            
            Αυτή η ενότητα περιλαμβάνει τα ακόλουθα:
            6.1.   Συνοπτικός πίνακας
            
            Τα κράτη μέλη παρέχουν τα στοιχεία που προβλέπονται στο άρθρο 112 παράγραφος 2 του κανονισμού (ΕΕ) 2021/2115.
            Τα κράτη μέλη που επιθυμούν να κάνουν χρήση της δυνατότητας μεταφοράς κονδυλίων μεταξύ ταμείων, όπως προβλέπεται στο άρθρο 103 του κανονισμού (ΕΕ) 2021/2115, παρέχουν τις πληροφορίες αυτές για κάθε έτος της περιόδου του στρατηγικού σχεδίου για την ΚΓΠ για το οποίο επιθυμούν να κάνουν χρήση αυτής της ευελιξίας. Τα κράτη μέλη μπορούν να αναθεωρήσουν την απόφασή τους το 2025 όσον αφορά τα κονδύλιά τους για το οικονομικό έτος 2027.
            Οι πληροφορίες που παρέχονται στον συνοπτικό πίνακα επιτρέπουν τον έλεγχο της ορθής δέσμευσης των αναγκαίων κονδυλίων για την τήρηση των ελάχιστων απαιτήσεων δαπανών που προβλέπονται στα άρθρα 92, 93, 95, 97 και 98 του κανονισμού (ΕΕ) 2021/2115.
            Οι πληροφορίες αυτές χρησιμεύουν ως βάση για τον υπολογισμό των ανώτατων χρηματοδοτικών ορίων που προκύπτουν από την αφαίρεση των ποσών που δεσμεύονται από τα κράτη μέλη για την τήρηση των ελάχιστων απαιτήσεων δαπανών που ορίζονται στα άρθρα 92, 93, 95, 97 και 98 του κανονισμού (ΕΕ) 2021/2115 (αντίστροφα ανώτατα όρια).
            Τα ελάχιστα και τα μέγιστα ποσά που αναφέρονται στα άα 92 έως 98 του κανονισμού (ΕΕ) 2021/2115 υπολογίζονται πάντοτε με βάση τα κονδύλια των κρατών μελών που αναφέρονται στα άρθρα 87, 88 και 89 του κανονισμού (ΕΕ) 2021/2115 μετά από πιθανές μεταφορές.
            Ωστόσο, εάν τα κράτη μέλη αποφασίσουν να διαθέσουν κονδύλια στο InvestEU, στο LIFE και/ή στο Erasmus, τα αντίστοιχα ετήσια ποσά παρέχονται στον συνοπτικό πίνακα. Το παράρτημα XI του κανονισμού (ΕΕ) 2021/2115 δεν θα τροποποιηθεί και όλες οι υποχρεώσεις ελάχιστων κονδυλίων θα ελέγχονται σε σχέση με τα ποσά του παραρτήματος XI του ίδιου κανονισμού, τα οποία δεν θα αποκλείουν τα εν λόγω ειδικά κονδύλια
            Επειδή η υποχρέωση ελάχιστου χρηματοδοτικού κονδυλίου για τους γεωργούς νεαρής ηλικίας μπορεί να εκπληρώνεται από αμφότερα το ΕΓΤΕ και το ΕΓΤΑΑ, τα κράτη μέλη που αποφασίζουν να διαθέσουν υψηλότερο ποσό από το ελάχιστο ποσό που ορίζεται στο παράρτημα XII του κανονισμού (ΕΕ) 2021/2115 αναφέρουν τα ποσά που πρόκειται να χρησιμοποιηθούν, στο πλαίσιο καθενός από τα ταμεία, για την επίτευξη της απαίτησης ελάχιστου κονδυλίου. Αυτό χρησιμεύει ως βάση για τον υπολογισμό των αντίστροφων ανώτατων ορίων.
            6.2.   Λεπτομερείς χρηματοοικονομικές πληροφορίες και ανάλυση ανά παρέμβαση και προγραμματισμός εκροών
            
            Το λεπτομερές σχέδιο χρηματοδότησης που αναφέρεται στο άρθρο 112 παράγραφος 3 του κανονισμού (ΕΕ) 2021/2115 παρέχει επισκόπηση του ενδεικτικού αναμενόμενου επιπέδου πληρωμών των κονδυλίων των κρατών μελών κατά τη διάρκεια της περιόδου υλοποίησης του στρατηγικού σχεδίου για την ΚΓΠ και πληροφορίες για τα ποσοστά συγχρηματοδότησης από το ΕΓΤΑΑ.
            7.   Συστήματα διακυβέρνησης και συστήματα συντονισμού
            
            7.1.   Προσδιορισμός των οργάνων διακυβέρνησης, των διαχειριστικών αρχών και άλλων φορέων
            
            Αυτή η υποενότητα περιλαμβάνει:
            
                        α)
                     
                     
                        για κάθε είδος φορέα (αρμόδια/-ες αρχή/-ές, διαχειριστική/-ές αρχή/-ές, οργανισμός/-οί πληρωμών, οργανισμός συντονισμού, κατά περίπτωση, και οργανισμός/-οί πιστοποίησης), αναφορά των ταμείων για τα οποία είναι υπεύθυνος, καθώς και το/τα όνομα/-τα και τα στοιχεία επικοινωνίας του/των αρμόδιου/-ων προσώπου/-ων·
                        οι ίδιες πληροφορίες παρέχονται και για άλλους φορείς, όπως η/οι επιτροπή/-ές παρακολούθησης, οι εξουσιοδοτημένοι και ενδιάμεσοι φορείς, κατά περίπτωση, καθώς και οι σχετικές συντονιστικές δομές για το AKIS, για τον υπεύθυνο επικοινωνίας για το σχέδιο ΚΓΠ, όπως αναφέρεται στο άρθρο 48 του κανονισμού (ΕΕ) 2021/1060, και για το δίκτυο ΚΓΠ. Προσδιορίζεται επίσης ο ρόλος των εξουσιοδοτημένων και των ενδιάμεσων φορέων·
                     
                  
                        β)
                     
                     
                        σύντομη περιγραφή της δομής και της οργάνωσης της αρμόδιας αρχής·
                     
                  
                        γ)
                     
                     
                        όταν η εκτέλεση των χρηματοδοτικών μέσων ανατίθεται σε περιφερειακές αρχές, περιγραφή των ρυθμίσεων διακυβέρνησης για την πράξη του χρηματοδοτικού μέσου (ανάθεση καθηκόντων της διαχειριστικής αρχής και του οργανισμού πληρωμών, όπως η επιλογή του δικαιούχου, η υποβολή εκθέσεων, οι πληρωμές, ο έλεγχος).
                     
                  7.2.   Περιγραφή των δομών παρακολούθησης και υποβολής εκθέσεων
            
            Σύντομη περιγραφή των συστημάτων παρακολούθησης και υποβολής εκθέσεων που έχουν θεσπιστεί για την καταγραφή, τη διατήρηση, τη διαχείριση και την υποβολή των πληροφοριών που απαιτούνται για την αξιολόγηση των επιδόσεων του στρατηγικού σχεδίου για την ΚΓΠ, συμπεριλαμβανομένου του συστήματος υποβολής εκθέσεων που εφαρμόζεται για τους σκοπούς της ετήσιας έκθεσης επιδόσεων σύμφωνα με το άρθρο 134 του κανονισμού (ΕΕ) 2021/2115.
            7.3.   Πληροφορίες σχετικά με τα συστήματα ελέγχου και τις κυρώσεις
            
            α)   
                  ΟΣΔΕ
               
            
            Οι πληροφορίες σχετικά με το ΟΣΔΕ περιλαμβάνουν:
            
                        i)
                     
                     
                        προδιαγραφές σχετικά με το πεδίο εφαρμογής, ιδίως αν χρησιμοποιείται για τον αμπελοοινικό τομέα, όπως ορίζεται στο άρθρο 65 του κανονισμού (ΕΕ) 2021/2115, και για την αιρεσιμότητα·
                     
                  
                        ii)
                     
                     
                        ορισμό του αγροτεμαχίου, συμπεριλαμβανομένης της γεωργικής γης, κατά περίπτωση·
                     
                  
                        iii)
                     
                     
                        επιβεβαίωση της λειτουργίας του ΟΣΔΕ από την 1η Ιανουαρίου 2023 και ότι πληρούνται οι απαιτήσεις που ορίζονται στον τίτλο IV κεφάλαιο II του κανονισμού (ΕΕ) 2021/2116 του Ευρωπαϊκού Κοινοβουλίου και του Συμβουλίου (9)·
                     
                  
                        iv)
                     
                     
                        πληροφορίες σχετικά με το/τα σύστημα/-τα αναγνώρισης και καταγραφής των ζώων που αναφέρεται/-ονται στο άρθρο 65 παράγραφος 4 στοιχείο γ) και στο άρθρο 66 παράγραφος 1 στοιχείο ζ) του κανονισμού (ΕΕ) 2021/2116·
                     
                  
                        v)
                     
                     
                        αν εφαρμόζεται σύστημα αυτόματης υποβολής αιτήσεων·
                     
                  
                        vi)
                     
                     
                        περιγραφή του/των συστήματος/-ων ελέγχου και κυρώσεων, όπου εξηγείται ιδίως αν το σύστημα περιλαμβάνει συστηματικούς ελέγχους οι οποίοι στοχεύουν επίσης σε τομείς όπου ο κίνδυνος σφαλμάτων είναι υψηλότερος, και του τρόπου με τον οποίο το επίπεδο των ελέγχων διασφαλίζει την αποτελεσματική διαχείριση των κινδύνων όπως αναφέρεται στο άρθρο 60 παράγραφος 1 του κανονισμού (ΕΕ) 2021/2116. Όσον αφορά τις κυρώσεις, οι πληροφορίες επεξηγούν τις κυρώσεις που προβλέπονται για περιπτώσεις μη συμμόρφωσης με τα κριτήρια επιλεξιμότητας για παρεμβάσεις τα οποία ορίζονται στο στρατηγικό σχέδιο για την ΚΓΠ. Εάν εφαρμόζονται διαφορετικά συστήματα ελέγχων και κυρώσεων για διαφορετικές παρεμβάσεις, παρέχονται πληροφορίες για καθένα από τα συστήματα.
                     
                  Μπορούν να παρέχονται πρόσθετες πληροφορίες σχετικά με το σύστημα αναγνώρισης αγροτεμαχίων, το σύστημα υποβολής αιτήσεων με βάση γεωχωρικά στοιχεία και με βάση τα ζώα και το σύστημα παρακολούθησης εκτάσεων, εφόσον αυτό θεωρείται σημαντικό από το κράτος μέλος.
            β)   
                  Σύστημα ελέγχου και κυρώσεων για παρεμβάσεις που δεν καλύπτονται από το ΟΣΔΕ
               
            
            Για τις παρεμβάσεις του ΕΓΤΕ και του ΕΓΤΑΑ που δεν καλύπτονται από το ΟΣΔΕ, οι πληροφορίες περιλαμβάνουν:
            
                        i)
                     
                     
                        σύντομη περιγραφή του συστήματος κυρώσεων σύμφωνα με τις αρχές της αποτελεσματικότητας, της αναλογικότητας και της αποτρεπτικότητας·
                     
                  
                        ii)
                     
                     
                        σύντομη περιγραφή του/των συστήματος/-ων ελέγχου, συμπεριλαμβανομένων των ιδιαιτεροτήτων για τα χρηματοδοτικά μέσα, κατά περίπτωση·
                     
                  
                        iii)
                     
                     
                        σύντομη επεξήγηση του τρόπου με τον οποίο εκπληρώνεται η συμμόρφωση με τους κανόνες για τις δημόσιες συμβάσεις.
                     
                  γ)   
                  Σύστημα ελέγχου και κυρώσεων για την αιρεσιμότητα
               
            
            Αυτή η υποενότητα περιλαμβάνει:
            
                        i)
                     
                     
                        περιγραφή του συστήματος ελέγχου για την αιρεσιμότητα·
                     
                  
                        ii)
                     
                     
                        αναφορά των ειδών ελέγχων για κάθε ΚΑΔ και κάθε πρότυπο ΚΓΠΚ·
                     
                  
                        iii)
                     
                     
                        περιγραφή του συστήματος κυρώσεων·
                     
                  
                        iv)
                     
                     
                        τον ορισμό και την εφαρμογή των αρχών της επανάληψης και της πρόθεσης·
                     
                  
                        v)
                     
                     
                        αναφορά της εφαρμογής απλουστευμένου συστήματος ελέγχου για τους μικροκαλλιεργητές·
                     
                  
                        vi)
                     
                     
                        πληροφορίες σχετικά με τους αρμόδιους ελεγκτικούς φορείς που είναι υπεύθυνοι για τους ελέγχους των προτύπων αιρεσιμότητας και των κανονιστικών απαιτήσεων διαχείρισης.
                     
                  δ)   
                  Κοινωνική αιρεσιμότητα
               
            
            Αυτή η υποενότητα περιλαμβάνει:
            
                        i)
                     
                     
                        περιγραφή του συστήματος ελέγχου για την κοινωνική αιρεσιμότητα·
                     
                  
                        ii)
                     
                     
                        περιγραφή του συστήματος κυρώσεων για την κοινωνική αιρεσιμότητα.
                        Όταν εφαρμόζεται η κοινωνική αιρεσιμότητα από το 2024 ή το 2025, η περιγραφή που αναφέρεται στα σημεία i) και ii) παρέχεται το αργότερο στην τροποποίηση του στρατηγικού σχεδίου για την ΚΓΠ όπως έχει εγκριθεί από την Επιτροπή σύμφωνα με το άρθρο 119 του κανονισμού (ΕΕ) 2021/2115, πριν από το πρώτο έτος εφαρμογής της κοινωνικής αιρεσιμότητας.
                     
                  8.   Εκσυγχρονισμός: AKIS και ψηφιοποίηση
            
            8.1.   Συνολική οργανωτική δομή του AKIS
            
            Αυτή η υποενότητα περιλαμβάνει επεξήγηση της συνολικής στρατηγικής προσέγγισης του AKIS με βάση την ανάλυση SWOT και την αξιολόγηση των αναγκών, στην οποία περιγράφεται ο τρόπος με τον οποίο οι παρεμβάσεις και οι δράσεις θα συνεργαστούν για να συμβάλουν στον εγκάρσιο στόχο, που αναφέρεται στο άρθρο 6 παράγραφος 2 του κανονισμού (ΕΕ) 2021/2115.
            8.2.   Περιγραφή του τρόπου με τον οποίο οι συμβουλευτικές υπηρεσίες, η έρευνα, τα δίκτυα ΚΓΠ και οι παρεμβάσεις θα συνεργαστούν στο πλαίσιο του AKIS
            
            Αυτή η υποενότητα περιλαμβάνει επεξήγηση της οργάνωσης της συνεργασίας συμβούλων, ερευνητών και δικτύων ΚΓΠ. Αναφέρεται αν οι προβλεπόμενες δράσεις συνδυάζονται με άλλα σχετικά μέτρα ή μέσα εντός και εκτός του πεδίου εφαρμογής του στρατηγικού σχεδίου για την ΚΓΠ.
            8.3.   Περιγραφή της οργάνωσης συμβούλων γεωργικών εκμεταλλεύσεων
            
            Αυτή η υποενότητα περιλαμβάνει επεξήγηση του τρόπου με τον οποίο οργανώνεται η παροχή συμβουλών, όπου ενσωματώνονται όλοι οι σύμβουλοι και καλύπτονται όλα τα στοιχεία που αναφέρονται στο άρθρο 15 παράγραφοι 2 και 4 του κανονισμού (ΕΕ) 2021/2115, σε συμμόρφωση επίσης με τις απαιτήσεις αμεροληψίας που προβλέπονται στο άρθρο 15 παράγραφος 3 του εν λόγω κανονισμού.
            8.4.   Περιγραφή του τρόπου με τον οποίο παρέχεται στήριξη της καινοτομίας
            
            Αυτή η υποενότητα περιλαμβάνει επεξήγηση του τρόπου οργάνωσης της στήριξης της καινοτομίας και των ροών γνώσεων στο πλαίσιο του AKIS.
            8.5.   Στρατηγική ψηφιοποίησης
            
            Αυτή η υποενότητα περιλαμβάνει επεξήγηση της στρατηγικής προσέγγισης για την τόνωση της ψηφιοποίησης, συμπεριλαμβανομένης περιγραφής της προσέγγισης του τρόπου με τον οποίο τα μέτρα στο πλαίσιο της στρατηγικής για την ψηφιοποίηση είναι ειδικά προσαρμοσμένα για την αποφυγή ή τον μετριασμό του ψηφιακού χάσματος μεταξύ περιφερειών, τύπων επιχειρήσεων και πληθυσμιακών ομάδων.
            9.   Παραρτήματα του στρατηγικού σχεδίου για την ΚΓΠ
            
            9.1.   Παράρτημα I σχετικά με την εκ των προτέρων αξιολόγηση και τη στρατηγική περιβαλλοντική εκτίμηση (ΣΠΕ) που αναφέρεται στην οδηγία 2001/42/ΕΚ του Ευρωπαϊκού Κοινοβουλίου και του Συμβουλίου (10)
            
            Το παράρτημα I του στρατηγικού σχεδίου για την ΚΓΠ που αναφέρεται στο άρθρο 115 παράγραφος 1 του κανονισμού (ΕΕ) 2021/2115 περιλαμβάνει σύνοψη των αποτελεσμάτων της εκ των προτέρων αξιολόγησης και των κυριότερων συστάσεων της εκ των προτέρων αξιολόγησης και της ΣΠΕ.
            Ανάλογα με τα στοιχεία του στρατηγικού σχεδίου για την ΚΓΠ που αξιολογούνται στην εν λόγω εκ των προτέρων αξιολόγηση, οι συστάσεις κατηγοριοποιούνται ως εξής:
            
                        —
                     
                     
                        ανάλυση SWOT, αξιολόγηση των αναγκών,
                     
                  
                        —
                     
                     
                        λογική παρέμβασης/συμβολή στους στόχους,
                     
                  
                        —
                     
                     
                        εξωτερική/εσωτερική συνοχή,
                     
                  
                        —
                     
                     
                        κατανομή των δημοσιονομικών πόρων,
                     
                  
                        —
                     
                     
                        εκροές, αποτελέσματα και καθορισμός οροσήμων και αριθμητικών στόχων,
                     
                  
                        —
                     
                     
                        μέτρα για τη μείωση του διοικητικού φόρτου,
                     
                  
                        —
                     
                     
                        χρηματοδοτικά μέσα,
                     
                  
                        —
                     
                     
                        ειδικές συστάσεις ΣΠΕ,
                     
                  
                        —
                     
                     
                        άλλο.
                     
                  Αναφέρεται σαφώς ο τρόπος με τον οποίο ελήφθησαν υπόψη οι συστάσεις ή περιλαμβάνεται αιτιολόγηση των λόγων για τους οποίους δεν ελήφθησαν υπόψη.
            Παρέχονται σύνδεσμοι προς την πλήρη εκ των προτέρων αξιολόγηση και τις εκθέσεις ΣΠΕ.
            9.2.   Παράρτημα II σχετικά με την ανάλυση SWOT της τρέχουσας κατάστασης της έκτασης που καλύπτεται από το στρατηγικό σχέδιο για την ΚΓΠ
            
            Το παράρτημα II του στρατηγικού σχεδίου για την ΚΓΠ που αναφέρεται στο άρθρο 115 παράγραφος 2 του κανονισμού (ΕΕ) 2021/2115 παραθέτει, σε ανάλυση SWOT, τα στοιχεία που προβλέπονται στην εν λόγω διάταξη για κάθε στόχο σύμφωνα με το άρθρο 6 παράγραφοι 1 και 2 του εν λόγω κανονισμού. Η ανάλυση SWOT διαρθρώνεται από τα τέσσερα βασικά στοιχεία: πλεονεκτήματα, αδυναμίες, ευκαιρίες και απειλές, και αναφέρει τις πηγές για τα δεδομένα που χρησιμοποιούνται εκτός των δεικτών πλαισίου.
            9.3.   Παράρτημα III σχετικά με τη διαβούλευση με τους εταίρους
            
            Το παράρτημα III του στρατηγικού σχεδίου για την ΚΓΠ που αναφέρεται στο άρθρο 115 παράγραφος 3 του κανονισμού (ΕΕ) 2021/2115 περιλαμβάνει τα αποτελέσματα της διαβούλευσης με τους εταίρους, και ειδικότερα με τις αρμόδιες αρχές σε περιφερειακό και τοπικό επίπεδο, καθώς και σύντομη περιγραφή του τρόπου διεξαγωγής της διαβούλευσης.
            9.4.   Παράρτημα IV σχετικά με τις παρεμβάσεις για την ειδική ενίσχυση για το βαμβάκι
            
            Το παράρτημα IV του στρατηγικού σχεδίου για την ΚΓΠ που αναφέρεται στο άρθρο 115 παράγραφος 4 του κανονισμού (ΕΕ) 2021/2115 περιλαμβάνει τα ακόλουθα:
            
                        Προϋποθέσεις επιλεξιμότητας για τη διασφάλιση της συνέπειας με την ανάλυση SWOT, την αξιολόγηση των αναγκών και άλλες παρεμβάσεις, και ειδικότερα:
                        
                                    —
                                 
                                 
                                    αντικειμενικά κριτήρια βάσει των οποίων εγκρίνονται γεωργικές εκτάσεις και ποικιλίες για την παραγωγή βαμβακιού,
                                 
                              
                                    —
                                 
                                 
                                    εγκεκριμένες ποικιλίες,
                                 
                              
                                    —
                                 
                                 
                                    ελάχιστη πυκνότητα φύτευσης και αιτιολόγησή της.
                                 
                              
                     
                        κείμενο
                     
                  
                        Συμπληρωματικότητα της παρέμβασης της ειδικής ενίσχυσης για το βαμβάκι με τις άλλες παρεμβάσεις του στρατηγικού σχεδίου για την ΚΓΠ.
                     
                     
                        κείμενο
                     
                  9.5.   Παράρτημα V σχετικά με την πρόσθετη εθνική χρηματοδότηση
            
            Στο παράρτημα V του στρατηγικού σχεδίου για την ΚΓΠ που αναφέρεται στο άρθρο 115 παράγραφος 5 του κανονισμού (ΕΕ) 2021/2115, συμπληρώνονται οι ακόλουθες πληροφορίες για κάθε παρέμβαση στον τομέα της αγροτικής ανάπτυξης για την οποία χορηγείται πρόσθετη εθνική χρηματοδότηση που αναφέρεται στο άρθρο 115 παράγραφος 5 στοιχεία α), β) και γ) και στο άρθρο 146 πρώτο εδάφιο του κανονισμού (ΕΕ) 2021/2115:
            
                        Άρθρο του τίτλου III κεφάλαιο IV του κανονισμού (ΕΕ) 2021/2115 σύμφωνα με το οποίο χορηγείται η χρηματοδότηση
                     
                     
                        κείμενο
                     
                  
                        Εθνική νομική βάση για τη χορήγηση της χρηματοδότησης
                     
                     
                        κείμενο
                     
                  
                        Παρέμβαση στο στρατηγικό σχέδιο για την ΚΓΠ για την οποία χορηγείται χρηματοδότηση
                     
                     
                        κείμενο
                     
                  
                        Συνολικός προϋπολογισμός χρηματοδότησης (σε ευρώ)
                     
                     
                        αριθμός
                     
                  
                        Αναφορά σχετικά με τη συμμόρφωση με τις συναφείς απαιτήσεις του κανονισμού (ΕΕ) 2021/2115
                     
                     
                        Ν/Ο
                     
                  
                        Συμπληρωματικότητα:
                        
                                    α)
                                 
                                 
                                    αύξηση του αριθμού των δικαιούχων·
                                 
                              
                                    β)
                                 
                                 
                                    υψηλότερη ένταση ενίσχυσης·
                                 
                              
                                    γ)
                                 
                                 
                                    παροχή χρηματοδότησης σε ορισμένες πράξεις στο πλαίσιο της παρέμβασης.
                                 
                              
                     
                        Να αναφερθούν όσα ισχύουν και να παρασχεθούν πρόσθετες πληροφορίες, κατά περίπτωση.
                     
                  
                        Καλύπτονται από το άρθρο 42 της ΣΛΕΕ
                     
                     
                        Ν/Ο (εάν ΟΧΙ, να αναφερθεί το μέσο έγκρισης της κρατικής ενίσχυσης)
                     
                  Όσον αφορά τον τομέα των οπωροκηπευτικών, συμπληρώνονται οι ακόλουθες πληροφορίες για την εθνική χρηματοδοτική συνδρομή που αναφέρεται στο άρθρο 53 του κανονισμού (ΕΕ) 2021/2115:
            
                        Το ετήσιο εκτιμώμενο ποσό της εθνικής χρηματοδοτικής συνδρομής στον τομέα των οπωροκηπευτικών ανά σχετική περιφέρεια και το συνολικό ποσό για το κράτος μέλος.
                     
                     
                        κείμενο
                     
                  9.6.   Παράρτημα VI σχετικά με τη μεταβατική εθνική ενίσχυση (κατά περίπτωση)
            Το παράρτημα VI του στρατηγικού σχεδίου για την ΚΓΠ που αναφέρεται στο άρθρο 115 παράγραφος 6 του κανονισμού (ΕΕ) 2021/2115 περιλαμβάνει τα στοιχεία που προβλέπονται στην εν λόγω διάταξη για κάθε μεμονωμένη μεταβατική εθνική ενίσχυση ανά τομέα, κατά περίπτωση.
            
                        α)
                     
                     
                        το ετήσιο ανά τομέα χρηματοδοτικό κονδύλιο για κάθε τομέα για τον οποίο χορηγείται μεταβατική εθνική ενίσχυση·
                        
                                    Τομέας
                                 
                                 
                                    Ειδικό ανά τομέα χρηματοδοτικό κονδύλιο (σε ευρώ)
                                 
                              
                                    2023
                                 
                                 
                                    2024
                                 
                                 
                                    2025
                                 
                                 
                                    2026
                                 
                                 
                                    2027
                                 
                              
                                     
                                 
                                 
                                    
                                       Συμπληρώνεται από το κράτος μέλος
                                    
                                 
                                 
                                    …
                                 
                                 
                                     
                                 
                                 
                                     
                                 
                                 
                                     
                                 
                              
                                    …
                                 
                                 
                                    …
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        β)
                     
                     
                        κατά περίπτωση, για κάθε τομέα, το μέγιστο μοναδιαίο ποσοστό στήριξης για κάθε έτος της περιόδου, με τήρηση του μέγιστου μοναδιαίου ποσοστού·
                        
                                    Τομέας
                                 
                                 
                                    Μοναδιαίο ποσοστό
                                 
                              
                                     
                                 
                                 
                                    
                                       Συμπληρώνεται από το κράτος μέλος
                                    
                                 
                              
                                    …
                                 
                                 
                                     
                                 
                              
                  
                        γ)
                     
                     
                        κατά περίπτωση, πληροφορίες σχετικά με την περίοδο αναφοράς που τροποποιήθηκε σύμφωνα με το άρθρο 147 παράγραφος 2 δεύτερο εδάφιο του κανονισμού (ΕΕ) 2021/2115·
                        
                                    Τομέας
                                 
                                 
                                    Πληροφορίες σχετικά με την τροποποιημένη περίοδο αναφοράς
                                 
                              
                                    …
                                 
                                 
                                     
                                 
                              
                  
                        δ)
                     
                     
                        σύντομη περιγραφή της συμπληρωματικότητας της μεταβατικής εθνικής ενίσχυσης με τις παρεμβάσεις του στρατηγικού σχεδίου για την ΚΓΠ.
                     
                  
               (1)  Κανονισμός (ΕΕ) 2021/783 του Ευρωπαϊκού Κοινοβουλίου και του Συμβουλίου, της 29ης Απριλίου 2021, για τη θέσπιση Προγράμματος για το Περιβάλλον και τη Δράση για το Κλίμα (LIFE) και για την κατάργηση του κανονισμού (ΕΕ) αριθ. 1293/2013 (ΕΕ L 172 της 17.5.2021, σ. 53).
            
               (2)  Κανονισμός (ΕΕ) 2021/817 του Ευρωπαϊκού Κοινοβουλίου και του Συμβουλίου, της 20ής Μαΐου 2021, για τη θέσπιση του προγράμματος «Erasmus+»: το πρόγραμμα της Ένωσης για την εκπαίδευση και την κατάρτιση, τη νεολαία και τον αθλητισμό, και για την κατάργηση του κανονισμού (ΕΕ) αριθ. 1288/2013 (ΕΕ L 189 της 28.5.2021, σ. 1).
            
               (3)  Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327 της 22.12.2000, σ. 1).
            
               (4)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).
            
               (5)  Χάρτης όλων των περιοχών που έχουν καθοριστεί σύμφωνα με το άρθρο 32 παράγραφος 1 του κανονισμού (ΕΕ) αριθ. 1305/2013.
            
               (6)  Κανονισμός (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487).
            
               (7)  Κανονισμός (ΕΕ) 2021/1060 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων (ΕΕ L 231 της 30.6.2021, σ. 159).
            
               (8)  ΕΕ L 147 της 18.6.1993, σ. 26.
            
               (9)  Κανονισμός (ΕΕ) 2021/2116 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση του κανονισμού (ΕΕ) αριθ. 1306/2013 (ΕΕ L 435 της 6.12.2021, σ. 187).
            
               (10)  Οδηγία 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (ΕΕ L 197 της 21.7.2001, σ. 30).
         
      
      
         
            ΠΑΡΑΡΤΗΜΑ II
            Αρμοδιότητες της Επιτροπής και των κρατών μελών όσον αφορά το SFC2021
            1.   Αρμοδιότητες της Επιτροπής
            
            
                     
                        1.1.
                     
                     
                        Διασφαλίζει τη λειτουργία ηλεκτρονικού συστήματος για την επίσημη και ασφαλή ανταλλαγή πληροφοριών μεταξύ του κράτους μέλους και της Επιτροπής (στο εξής: SFC2021). Το SFC2021 περιλαμβάνει τουλάχιστον τις πληροφορίες που ορίζονται στα υποδείγματα που καθορίζονται σύμφωνα με τον κανονισμό (ΕΕ) 2021/2115.
                     
                  
                     
                        1.2.
                     
                     
                        Διασφαλίζει ότι το SFC2021 διαθέτει τα ακόλουθα χαρακτηριστικά:
                        
                                    α)
                                 
                                 
                                    διαδραστικά έντυπα ή έντυπα προσυμπληρωμένα από το σύστημα με βάση τα δεδομένα που έχουν ήδη προηγουμένως καταγραφεί σε αυτό·
                                 
                              
                                    β)
                                 
                                 
                                    αυτόματους υπολογισμούς, όταν μειώνουν την προσπάθεια κωδικοποίησης που καταβάλλουν οι χρήστες·
                                 
                              
                                    γ)
                                 
                                 
                                    αυτόματους ενσωματωμένους ελέγχους για να επαληθεύεται η εσωτερική συνέπεια των διαβιβαζόμενων δεδομένων και η συνέπεια των δεδομένων αυτών με τους εφαρμοστέους κανόνες·
                                 
                              
                                    δ)
                                 
                                 
                                    προειδοποιητικά μηνύματα παραγόμενα από το σύστημα, που προειδοποιούν τους χρήστες του SFC2021 ότι ορισμένες ενέργειες μπορούν ή δεν μπορούν να εκτελεστούν·
                                 
                              
                                    ε)
                                 
                                 
                                    δυνατότητα επιγραμμικής παρακολούθησης του σταδίου στο οποίο βρίσκεται η επεξεργασία των πληροφοριών που εισάγονται στο σύστημα·
                                 
                              
                                    στ)
                                 
                                 
                                    διαθεσιμότητα δεδομένων ιστορικού για όλες τις πληροφορίες που εισάγονται για ένα πρόγραμμα·
                                 
                              
                                    ζ)
                                 
                                 
                                    διαθεσιμότητα υποχρεωτικής ηλεκτρονικής υπογραφής κατά την έννοια του κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου (1), η οποία θα αναγνωρίζεται ως αποδεικτικό στοιχείο σε δικαστικές διαδικασίες.
                                 
                              
                  
                     
                        1.3.
                     
                     
                        Διασφαλίζει μια πολιτική ασφάλειας στον τομέα της τεχνολογίας των πληροφοριών για το SFC2021, η οποία εφαρμόζεται στο προσωπικό που χρησιμοποιεί το σύστημα σύμφωνα με τους οικείους ενωσιακούς κανόνες, και ιδίως την απόφαση (ΕΕ, Ευρατόμ) 2017/46 της Επιτροπής (2).
                     
                  
                     
                        1.4.
                     
                     
                        Ορίζει ένα ή περισσότερα πρόσωπα ως αρμόδια για τον καθορισμό, τη διατήρηση και τη διασφάλιση της ορθής εφαρμογής της πολιτικής ασφάλειας για το SFC2021.
                     
                  2.   Αρμοδιότητες των κρατών μελών
            
            
                     
                        2.1.
                     
                     
                        Διασφαλίζουν ότι οι αρχές του προγράμματος του κράτους μέλους, οι οποίες ορίζονται σύμφωνα με τον τίτλο VI του κανονισμού (ΕΕ) 2021/2115, καθώς και οι φορείς που ορίζονται για την εκτέλεση ορισμένων καθηκόντων υπό την ευθύνη της διαχειριστικής αρχής, καταχωρίζουν στο SFC2021 τις πληροφορίες για τη διαβίβαση των οποίων έχουν την αρμοδιότητα, καθώς και τυχόν επικαιροποιήσεις τους.
                     
                  
                     
                        2.2.
                     
                     
                        Διασφαλίζουν την επαλήθευση των πληροφοριών που υποβάλλονται από πρόσωπο διαφορετικό από εκείνο που εισήγαγε τα δεδομένα για την εν λόγω διαβίβαση.
                     
                  
                     
                        2.3.
                     
                     
                        Καθορίζουν ρυθμίσεις για τον διαχωρισμό των καθηκόντων που αναφέρονται στα σημεία 2.1 και 2.2 μέσω των πληροφοριακών συστημάτων διαχείρισης και ελέγχου του κράτους μέλους τα οποία συνδέονται αυτόματα με το SFC2021.
                     
                  
                     
                        2.4.
                     
                     
                        Ορίζουν ένα ή περισσότερα πρόσωπα ως αρμόδια για τη διαχείριση των δικαιωμάτων πρόσβασης, τα οποία εκτελούν τα ακόλουθα καθήκοντα:
                        
                                    α)
                                 
                                 
                                    ταυτοποιούν τους χρήστες που ζητούν πρόσβαση, ελέγχοντας αν όντως οι χρήστες αυτοί απασχολούνται από τον οργανισμό·
                                 
                              
                                    β)
                                 
                                 
                                    ενημερώνουν τους χρήστες σχετικά με τις υποχρεώσεις τους να διαφυλάττουν την ασφάλεια του συστήματος·
                                 
                              
                                    γ)
                                 
                                 
                                    επαληθεύουν το δικαίωμα των χρηστών για είσοδο στο ζητούμενο προνομιακό επίπεδο πρόσβασης σε σχέση με τα καθήκοντά τους και τη θέση τους στην ιεραρχία·
                                 
                              
                                    δ)
                                 
                                 
                                    ζητούν τον τερματισμό των δικαιωμάτων πρόσβασης όταν πλέον αυτά δεν χρειάζονται ή δεν δικαιολογούνται·
                                 
                              
                                    ε)
                                 
                                 
                                    αναφέρουν αμέσως τυχόν ύποπτα συμβάντα που ενδέχεται να βλάψουν την ασφάλεια του συστήματος·
                                 
                              
                                    στ)
                                 
                                 
                                    εξασφαλίζουν ανά πάσα στιγμή την ακρίβεια των δεδομένων ταυτοποίησης των χρηστών, γνωστοποιώντας οποιαδήποτε αλλαγή·
                                 
                              
                                    ζ)
                                 
                                 
                                    λαμβάνουν τις απαραίτητες προφυλάξεις όσον αφορά την προστασία των δεδομένων και του εμπορικού απορρήτου με βάση τους ενωσιακούς και τους εθνικούς κανόνες·
                                 
                              
                                    η)
                                 
                                 
                                    ενημερώνουν την Επιτροπή για τυχόν αλλαγές που επηρεάζουν την ικανότητα των αρχών των κρατών μελών ή των χρηστών του SFC2021 να ασκούν τις αρμοδιότητες που αναφέρονται στο σημείο 2.1 ή την προσωπική τους ικανότητα να ασκούν τις αρμοδιότητες που αναφέρονται στα στοιχεία α) έως ζ).
                                 
                              
                  
                     
                        2.5.
                     
                     
                        Καθορίζουν ρυθμίσεις για τον σεβασμό της προστασίας της ιδιωτικής ζωής και των δεδομένων προσωπικού χαρακτήρα για τα φυσικά πρόσωπα, και για την τήρηση του εμπορικού απορρήτου για τις νομικές οντότητες σύμφωνα με την οδηγία 2002/58/ΕΚ (3), τον κανονισμό (ΕΕ) 2016/679 (4) και τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (5).
                     
                  
                     
                        2.6.
                     
                     
                        Θεσπίζουν εθνικές, περιφερειακές ή τοπικές πολιτικές ασφάλειας των πληροφοριών σχετικά με την πρόσβαση στο SFC2021 βάσει εκτίμησης κινδύνου, οι οποίες εφαρμόζονται σε όλες τις αρχές που χρησιμοποιούν το SFC2021 και καλύπτουν τις ακόλουθες πτυχές:
                        
                                    α)
                                 
                                 
                                    τις πτυχές της ασφάλειας ΤΠ των εργασιών που επιτελούν το πρόσωπο ή τα πρόσωπα που είναι αρμόδια για τη διαχείριση των δικαιωμάτων πρόσβασης που αναφέρονται στο σημείο 2.4, σε περίπτωση άμεσης χρήσης·
                                 
                              
                                    β)
                                 
                                 
                                    για εθνικά, περιφερειακά ή τοπικά συστήματα πληροφορικής που είναι συνδεδεμένα με το SFC2021 μέσω τεχνικής διεπαφής στο πλαίσιο των πληροφοριακών συστημάτων διαχείρισης και ελέγχου του κράτους μέλους που αναφέρονται στο σημείο 2.3, τα μέτρα ασφάλειας για τα εν λόγω συστήματα τα οποία καθιστούν δυνατή τη συμμόρφωση με τις απαιτήσεις ασφάλειας του SFC2021 και καλύπτουν:
                                    
                                                i)
                                             
                                             
                                                την υλική ασφάλεια·
                                             
                                          
                                                ii)
                                             
                                             
                                                τον έλεγχο των υποθεμάτων δεδομένων και της πρόσβασης στα δεδομένα·
                                             
                                          
                                                iii)
                                             
                                             
                                                τον έλεγχο της αποθήκευσης·
                                             
                                          
                                                iv)
                                             
                                             
                                                τον έλεγχο της πρόσβασης και των κωδικών αναγνώρισης·
                                             
                                          
                                                v)
                                             
                                             
                                                την παρακολούθηση·
                                             
                                          
                                                vi)
                                             
                                             
                                                τη διασύνδεση με το SFC2021·
                                             
                                          
                                                vii)
                                             
                                             
                                                την υποδομή επικοινωνίας·
                                             
                                          
                                                viii)
                                             
                                             
                                                τη διαχείριση των ανθρώπινων πόρων πριν από την έναρξη της απασχόλησης, στη διάρκεια της απασχόλησης και μετά τον τερματισμό της απασχόλησης·
                                             
                                          
                                                ix)
                                             
                                             
                                                τη διαχείριση συμβάντων.
                                             
                                          
                              
                  
                     
                        2.7.
                     
                     
                        Καθιστούν διαθέσιμο στην Επιτροπή το/τα έγγραφο/-α στο/στα οποίο/-α περιέχονται οι πολιτικές που αναφέρονται στο σημείο 2.6 κατόπιν αιτήματος.
                     
                  
                     
                        2.8.
                     
                     
                        Ορίζουν ένα ή περισσότερα πρόσωπα ως αρμόδια για τη συντήρηση και την εξασφάλιση της εφαρμογής των εθνικών, περιφερειακών ή τοπικών πολιτικών ασφάλειας ΤΠ και για να ενεργούν ως αρμόδιοι επικοινωνίας με το πρόσωπο ή τα πρόσωπα που ορίζει η Επιτροπή και τα οποία αναφέρονται στο σημείο 1.4.
                     
                  3.   Κοινές αρμοδιότητες της Επιτροπής και των κρατών μελών
            
            
                     
                        3.1.
                     
                     
                        Διασφαλίζουν την προσβασιμότητα είτε άμεσα, μέσω διαδραστικής διεπαφής χρήστη (π.χ. διαδικτυακή εφαρμογή), είτε μέσω τεχνικής διεπαφής που χρησιμοποιεί προκαθορισμένα πρωτόκολλα (π.χ. διαδικτυακές υπηρεσίες), κατά τρόπο που να επιτρέπει τον αυτόματο συγχρονισμό και τη διαβίβαση δεδομένων μεταξύ των πληροφοριακών συστημάτων των κρατών μελών και του SFC2021.
                     
                  
                     
                        3.2.
                     
                     
                        Ορίζουν ότι η ημερομηνία ηλεκτρονικής διαβίβασης των πληροφοριών από το κράτος μέλος στην Επιτροπή και αντιστρόφως στην ηλεκτρονική ανταλλαγή δεδομένων συνιστά την ημερομηνία υποβολής του σχετικού εγγράφου.
                     
                  
                     
                        3.3.
                     
                     
                        Διασφαλίζουν ότι η ανταλλαγή επίσημων στοιχείων πραγματοποιείται μέσω του SFC2021, με εξαίρεση τις περιπτώσεις ανωτέρας βίας, και ότι οι πληροφορίες που παρέχονται στα ηλεκτρονικά έντυπα που είναι ενσωματωμένα στο SFC2021 (στο εξής: δομημένα στοιχεία) δεν αντικαθίστανται από μη δομημένα στοιχεία και, σε περίπτωση ασυνεπειών, ότι τα δομημένα στοιχεία υπερισχύουν των μη δομημένων στοιχείων.
                        Σε περίπτωση ανωτέρας βίας, δυσλειτουργίας του SFC2021 ή αδυναμίας σύνδεσης με το SFC2021, το κράτος μέλος μπορεί, με την προηγούμενη έγκριση της Επιτροπής, να διαβιβάσει τα έγγραφα σε άλλη μορφή, υπό τους όρους που καθορίζει η Επιτροπή. Όταν εκλείψει ο λόγος της ανωτέρας βίας, το ενδιαφερόμενο μέρος καταχωρίζει αμέσως στο SFC2021 τις πληροφορίες που έχουν ήδη παρασχεθεί σε έντυπη μορφή.
                     
                  
                     
                        3.4.
                     
                     
                        Διασφαλίζουν τη συμμόρφωση με τους όρους και τις προϋποθέσεις ασφάλειας ΤΠ που δημοσιεύονται στην πύλη του SFC2021 και τα μέτρα που εφαρμόζονται από την Επιτροπή στο SFC2021 για την ασφαλή διαβίβαση δεδομένων, ιδίως σε σχέση με τη χρήση της τεχνικής διεπαφής στο πλαίσιο των πληροφοριακών συστημάτων διαχείρισης και ελέγχου του κράτους μέλους που αναφέρονται στο σημείο 2.3.
                     
                  
                     
                        3.5.
                     
                     
                        Εφαρμόζουν τα μέτρα ασφάλειας που εκδίδονται με σκοπό την προστασία των δεδομένων που αποθηκεύονται και διαβιβάζονται μέσω του SFC2021, και διασφαλίζουν την αποτελεσματικότητα των μέτρων αυτών.
                     
                  
                     
                        3.6.
                     
                     
                        Επικαιροποιούν και επανεξετάζουν σε ετήσια βάση την πολιτική ασφάλειας ΤΠ του SFC2021 και τις σχετικές εθνικές, περιφερειακές ή τοπικές πολιτικές ασφάλειας ΤΠ σε περίπτωση τεχνολογικών αλλαγών, εντοπισμού νέων απειλών ή άλλων σχετικών εξελίξεων.
                     
                  
               (1)  Κανονισμός (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ (ΕΕ L 257 της 28.8.2014, σ. 73).
            
               (2)  απόφαση (ΕΕ, Ευρατόμ) 2017/46 της Επιτροπής, της 10ης Ιανουαρίου 2017, σχετικά με την ασφάλεια των συστημάτων επικοινωνίας και πληροφοριών στην Ευρωπαϊκή Επιτροπή (ΕΕ L 6 της 11.1.2017, σ. 40).
            
               (3)  Οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία ιδιωτικής ζωής στις ηλεκτρονικές επικοινωνίες) (ΕΕ L 201 της 31.7.2002, σ. 37).
            
               (4)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός κανονισμός για την Προστασία Δεδομένων) (ΕΕ L 119 της 4.5.2016, σ. 1).
            
               (5)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).